Delegasi Media Dari Negara ASEAN Dapat Perspektif Lain Tentang Islam Ketika Di Laos

Setahun yang lalu, pada tarikh ini (Nov 22 – 26) adalah merupakan hari-harinya saya dikehendaki bekerja dari bumi Vientianne. Mewakili Malaysia bersama wakil media dari negara-negara ASEAN yang lain (kecuali Singapura, Myanmar dan Filipina), kami berkampung hampir lebih kurang seminggu, mendekati dan mengenali satu-satunya negara tidak berpantai (landlocked) di Asia Tenggara itu.

Di siang hari, ada seminar dan sesi pembentangan yang perlu kami hadiri untuk dua hari pertama dan hari terakhir di sana. Selebihnya, kami dibawa menjelajah ibu kota Vientianne antaranya menghadiri festival tahunan terbesar mereka yang dipanggil ‘That Luang’, Buddha Park dan The Patuxai.

Ada masa-masa yang terluang, sudah tentu delegasi media yang ‘sekepala’ ini memang ambil kesempatan dan peluang yang ada, buat sesi jalan-jalan Vientianne versi kami sendiri.

Momen-momen kecoh membeli di Vientianne night market, sembang disulami gelak ketawa sebab tahu orang keliling bukan faham bahasa Melayu di Dhaka restaurant itu, rindu dibuatnya!

Tidak terjangkau dek akal that this assignment could bring us closer walaupun belum lagi kami meninggalkan Vientianne waktu itu. Simply, because we are ASEAN community! Don’t you think?

Memandangkan ini adalah kali pertama saya menjejakkan kaki ke sana, dari sudut pandang yang lain, Laos ternyata memberikan suatu cerita yang bukan biasa.

.. dari kaca mata seorang Muslim, ya, Laos menjanjikan perspektif yang berbeza.

Menyebut nama negara Laos, saya percaya tiada siapa boleh membayangkan kata kunci atau tempat menarik yang boleh dikunjungi di negara tersebut.

Ketika dikhabarkan perlu dihantar bertugas ke sana, saya juga sependapat dengan suara majoriti yang negara ini ‘biasa-biasa’ sahaja. Terlalu biasa yang mungkin tiada cerita menarik apa sangat pun yang boleh saya ceritakan bila kembali ke Malaysia semula.

Dan apabila ke negara yang terlalu asing disebut ini, tentunya antara yang menjadi kerisauan sepanjang berada di sana adalah ketersediaan mendapatkan makanan halal di sana. Walaupun sebenarnya terfikir juga, kalau-kalau dapatlah saya berpeluang hendak mencuba makan tradisi Laos (of course, sekiranya dijamin halal makanannya).

Sebelum pergi ke sana lagi dan selepas beberapa siri bacaan dibuat, memang nampak gaya saya perlu bawa bekalan makanan yang mencukupi, demi kerana hendak mengelakkan sebarang kemungkinan kalau timbulnya rasa was-was.

“Di sepanjang Sungai Mekong di bandaraya ini, saya dapati hanya ada satu (atau dua, mungkin) sahaja restoran makanan halal. Pilihan makanan ‘vegetarian’ juga ada beberapa.” – Akhyari, GNFI.

Adik genit yang baru saya kenal dari Brunei pun berkongsi perkara yang sama:

“Sebagai seorang yang kerap mengembara, saya tak akan lepaskan peluang untuk mencuba makanan tempatan yang popular di sesebuah negara itu. Tetapi kurangnya jumlah restoran halal juga membataskan minat saya untuk mencuba makan di sini.” – Nur Raghadah, Brunei Times.

Memang betul, sebab di ibu kota Laos dan dalam lingkungan hotel dan Sungai Mekong itu, hanya ada 1 kedai makan sahaja yang boleh kami ‘sandarkan kepercayaan’ halal called Dhaka restaurant.

Dua malam juga singgah dan pekena nan beserta butter chicken masala. Itupun nan (2 keping la tapi) cicah kuah sahaja yang saya yakin untuk telan.

I consumed others (minus the gravy or anything that’s not to my preference) BUT not meaty food, sepanjang berada di sana. Sebab itu jugalah mungkin terjadi episod hampir pitam di The Patuxai!

Katanya, dalam deretan kedai makan yang sama memang akan ada sebuah restoran kepunyaan orang Malaysia dibuka. Tetapi setahun yang lepas, kedai tersebut masih lagi bersimen dan berbatu-batu, kurang pasti pula sekarang bagaimana.

Di sepanjang Sungai Mekong untuk beberapa malam di sana, ramai sekali pelancong daripada pelbagai negara dan bangsa boleh dilihat ada di setiap kedai di deretan yang sama.

Keadaan sangat tenang, sesekali kedengaran audio mengalunkan lagu-lagu hits tanpa vokal dimainkan. Sehingga lewat malam pun tidak mustahil untuk mereka duduk santai berborak, minum & menikmati angin luar sebab ketenteraman berbuat demikian adalah dijamin.

Sebagai sebuah negara yang 99 peratus penduduknya beragama Buddha dan hanya 1% sahaja lagi Muslim, sudah tentu anda boleh membayangkan bagaimana pengaruh dan pengetahuan rakyat negara itu tentang agama dan penganut Islam.

Jumlah masjid (or I could say with the size of only musolla) pun boleh dibilang jari. Ada 1 di tengah kota Vientianne, which I didn’t have the opportunity to be there and snap the picture.

Ada satu insiden juga berlaku ketika kami sedang membuat lawatan ke salah satu syarikat televisyen tempatan di sana; Lao National Television.

Dalam perjalanan dari satu blok bangunan ke blok bangunan yang lain ada dua tiga ekor anjing yang berkeliaran, bertindak penjaga kawasan kalau tidak silap.

Dan bila ada anjing yang mendekat, saya yang sememangnya tidak ketentuan hala lebih-lebih lagi dengan saiz mereka yang paras lutut dan nampak garang semacam itu pastilah terjerit-jerit kecil dan minta bantuan kawan delegasi lain untuk jauhkan binatang tersebut dari saya dan the other two Malay women.

Dan secara tiba-tiba kedengaran satu soalan dengan nada yang cukup hairan:

Ah ha. Tersenym lebar sahaja saya. Tidaklah waktu itu juga, saya buka ceramah dan cerita panjang lebar dari kulit ke kulit buku. Instead, I replied. Sambil tersenyum lagi:

“I will let you know. It’s a long story but I will simpified the version.”

Hendak dijadikan cerita, saya ambil peluang waktu di restoran dan di bar (saya minum air kelapa fresh dari buahnya) pada sebelah malam terakhir di sana untuk berbicara tentang itu.

Suprisingly, mereka menerima penjelasan ibarat anak kecil yang sedang belajar ABC, 123 tetapi penuh tanda tanya dan sesi soal balas di antara kami.

Fun. It was fun and at the same time interesting to be able to let them know of sebab musabab apa yang diharamkan dalam agama dalam bahasa Inggeris yang mudah dengan mereka.

Sekurang-kurangnya, mereka lebih peka and in order to know and experience it further, I’ve asked them to just come to Malaysia and witness themselves. Lebih baik, kan?

Di hari-hari terakhir di sana, when we’ve already become that close ada di antara mereka langsung tidak segan bertanya dan meluahkan ini:

“All of you have shown to us a different perspective about what’s Islam and how Muslims are. Totally. You guys are very much friendly, happening and there’s nothing about you guys that we can be afraid of.”

All of you adalah merujuk kepada delegasi Malaysia, Indonesia & Brunei. Berbunga rasa hati mendengar kenyataan yang disuarakan sahabat-sahabat baru kami dari Thailand, Vietnam dan Laos.

Dan berdasarkan apa yang dinyatakan mereka, sebenarnya ada sejarah di sebalik apa yang menyebabkan mereka musykil dan menjauh dari masyarakat Muslim di negara mereka.

Sila semak sejarah and comes to your rational senses sebab kenapa mereka ada skeptikal view about it, okay? Salah satunya, dah tentu; they don’t get the chance to know and get closer to the Muslims.

Thus, apa yang saya fikirkan mudah adalah to get them know what they wanted to know, in order for them to understand. Eventually, you’ll gain their respect. And yes, I think I did. Lebih, lebih dan lebih baik begitu kan?

From this overall stories, I could simplified that di sebalik keistimewaan dan keunikan ASEAN di mata dunia, masyarakat di Asia Tenggara ini juga sebenarnya belum lagi saling mengenali antara satu sama lain dan mencuba sehabis daya (dibantu sokongannya oleh kerajaan negara-negara masing-masing) ke arah mewujudkan 1ASEAN yang lebih harmoni with one another.

If this one small point (besides barrier in communication) can’t be tackled, susah juga kan nak capai apa yang kita dah tetapkan di atas kertas?


23 Tip Buat Anda Yang Mahu Berjimat Sewaktu Travel Di Eropah

Sepanjang pengalaman mengembara ke eropah semenjak tahun 2006, berbagai cabaran dan pengalaman telah saya lalui dari mengembara secara solo, dengan kawan-kawan, berdua dengan isteri dan juga dengan anak.

Berbekalkan sedikit pengalaman yang ada, saya kongsikan beberapa tip penting yang boleh anda gunakan jika merancang untuk mengembara ke Eropah :

Jun hingga september merupakan musim paling ramai pelancong ke Eropah, jika bajet kewangan anda terhad dan mempunyai pilihan cuti pada bulan lain, elakkan pergi ke eropah pada musim panas, kerana kos melancong ke eropah pada musim panas berkali ganda mahal.

Bukan bermaksud seperti rombongan Cik Kiah, tetapi berdasarkan pengalaman saya, travel berdua lebih baik dari solo dan travel bertiga pula lebih baik dari berdua.

Banyak kelebihan bila travel berkumpulan seperti boleh kongsi sewa bilik, sewa kereta. Nak bergambar melompat pun senang ada kawan boleh tangkapkan gambar. Cuma masing-masing perlu pandai bertolak ansur antara satu sama lain.

Di Eropah kemudahan pengangkutan awam sangat sistematik dan baik, terutamanya di bandar-bandar besar.

Untuk menjimatkan kos, beli pas 24 jam, 3 hari atau seminggu, kerana ia lebih murah berbanding beli tiket sehala.

Salah satu pilihan terbaik untuk travel di Eropah ialah dengan menggunakan keretapi. Jika jarak destinasi jauh boleh naik keretapi pada waktu malam, dapat jimat kos hotel.

Mungkin kos keretapi agak mahal, tetapi perjalanan dengan keretapi sangat berbaloi kerana anda akan dapat melihat pemandangan cantik di kawasan pedalaman.

Boleh semak harga tiket melalui laman web bahn.de dan raileurope.com

Seat second class sudah cukup selesa jika anda mengembara di eropah dengan keretapi, tidak jauh beza tahap kualiti dengan first class, yang membezakan hanya harga sahaja.

Selain dari menaiki keretapi, perkhidmatan bas juga pilihan yang baik, walaupun perjalanannya perlahan, tetapi tambangnya lebih murah, contoh Paris ke London anda boleh dapat tambang tiket bas serendah 12 euro sahaja. Boleh semak destinasi dan tambang di laman web eurolines.com.

Jangan abaikan kapal terbang, Easyjet, RyanAir, Wizzair dan banyak lagi pilihan tambang murah terbaik di Eropah. Rajin-rajin tengok promosi terkini di laman web mereka. Saya pernah beli tiket penerbangan RyanAir dari Dublin ke Manchester dengan harga 5 Euro sahaja.

Antara pilihan yang menarik dan sangat popular di Eropah, terutamanya untuk destinasi jarak jauh, anda boleh berkongsi kereta dengan orang tempatan. Boleh lihat maklumat lebih lanjut di laman web blablacar.com

Jika anda travel bertiga dengan kawan-kawan, berdua dengan isteri ataupun bersama keluarga, sewa kereta pandu sendiri juga satu pilihan menarik. 4 orang sama-sama kongsi sewa memang murah.

Anda boleh merancang sendiri lokasi yang ingin dituju dan tidak terikat dengan jadual. Anda boleh sewa kereta di Paris dan pulangkan semula kereta di Rome.

Benda penting yang perlu anda sediakan ialah : lesen memandu antarabangsa, kad kredit dan carseat atau booster seat jika anda travel dengan anak kecil.

Walaupun kadar sewa bilik di tengah pusat bandar sedikit mahal, tetapi sangat berbaloi sekiranya anda mempunyai masa cuti yang terhad, kerana kebanyakkan tempat-tempat utama lawatan berada dalam lingkungan berjalan kaki.

Kadar sewa bilik di AirBnb selalunya lebih murah dari sewa hostel, kadang bilik yang disediakan pula sama taraf seperti hotel. Yang bagusnya AirBnb ini kita dapat nego sendiri dengan tuan rumah. Boleh ke laman web ini airbnb.com atau hostelworld.com (untuk tempah bilik hostel).

Salah satu kelebihan sewa bilik di Airbnb dan hostel ialah dapat menggunakan dapur, gunakan sebaiknya kemudahan dapur dengan memasak sendiri yang pastinya lebih menjimatkan belanja terutamanya jika travel bersama keluarga.

Dua pilihan terbaik untuk mendapat penginapan percuma. Dalam masa yang sama dapat berkenalan dengan orang tempatan dan merupakan medium yang bagus untuk mengenali budaya hidup setempat. Laman web  untuk trustedhousesitters.com dan couchsurfing.org

Orang tempatan sangat menghormati jika ada orang luar cuba untuk bercakap bahasa mereka. Jika anda merancang untuk ke Sepanyol, hafal beberapa soalan penting dalam bahasa mereka. Saya pasti layanan mereka akan lebih mesra sebaik mendengar anda bertanya dalam bahasa Sepanyol.

Terutama pada musim sejuk kemuncaknya pada bulan Disember, Januari dan Februari. Suhu sesetengah tempat pada bulan tersebut boleh mencecah bawah paras beku -15°c. Pakaian dan kelengkapan musim sejuk sangat penting. Jaket tebal, baju thermal, sarung tangan, kasut bertutup dan penutup kepala.

Bajet anda terhad? Jangan risau, masih ada pilihan tempat untuk dilawati, antaranya melawat muzium. Di London sahaja terdapat lebih dari 20 buah muzium yang tidak dikenakan sebarang bayaran.

Di Paris pula pada hari ahad pertama setiap bulan kebanyakkan muzium utama tidak mengenakan bayaran masuk.

Begitu juga dengan di Brussel, Madrid, Roma dan lain-lain destinasi. Kena rajin buat carian di Google.

Di kebanyakkan bandar besar di Eropah selalunya ada disediakan lawatan berjalan kaki secara percuma oleh pemandu pelancong tempatan, jangan lepaskan peluang, rajin buat carian di google.

Sangat seronok, jalan-jalan sambil dapat mendengar penerangan setiap tempat yang dilawati. Dapat tambah ilmu sekali.

Di Eropah peraturan bilangan orang dan katil sangat ketat, jika anda travel berempat bersama keluarga dan bilik tersebut hanya mempunyai tiga buah katil, anda perlu menyewa bilik tambahan kecuali jika dalam terma hotel ada menyediakan kemudahan sewa katil tambahan.

Jika anda mengembara ke Eropah pada musim panas dengan bajet yang terhad, Sarajevo merupakan antara destinasi terbaik dan murah berbanding destinasi lain di eropah. Masukkan sekali Sarajevo dalam jadual perjalanan anda.

Walaupun negara eropah maju, kegiatan scammer juga sangat maju dan laju. Jangan mudah terpedaya dengan orang disekeliling, sentiasa berhati-hati, kadang kala buat tidak tahu itu lebih baik dari melayan orang tidak dikenali di tepi jalan.

22. Bawa sekali barang berharga ke tandas

Orang kata sediakan payung sebelum hujan, bila travel solo dan sewa bilik hostel pastinya akan berkongsi bilik dengan orang luar yang tidak dikenali, sebagai langkah berjaga-jaga, lebih baik sediakan beg kalis air sebelum dikebas orang.

Jika ke tandas untuk mandi, masukkan barang berharga anda ke dalam beg kecil dan bawa sekali ketika mandi, biarkan apa orang nak kata, asal tidak merana jika berlaku kecurian.

Mengembara ke Eropah terutamanya ke United Kingdom kadang-kadang akan disoal siasat dengan pegawai imigresen. Antara soalan popular yang biasa ditanya ialah tentang duit belanja yang kita bawa.

Saya sendiri pernah ditanya ketika mengembara bersama isteri dan anak. Dalam dompet hanya bawa tunai tidak sampai 300 pound, rancang nak duduk tiga minggu.

Masa itu tidak mempunyai kad kredit, nasib saya baik kerana bawa kad debit HSBC. Jika tidak mungkin saya dan keluarga tidak dibenarkan masuk ke United Kingdom kerana disyaki untuk datang bekerja.

Kenapa kad HSBC? Kerana bank HSBC merupakan bank terkemuka dunia, seolah-olah siapa yang mempunyai akaun HSBC seperti orang berduit. Jadi bagi siapa yang tidak mempunyai kad kredit mungkin boleh buka akaun bank HSBC sebagai backup plan.

Catatan dari seorang pengembara jalanan.
Zaid Traveler.

Baca lagi: Travel Di 62 Bandar Di Eropah Selama 70 Hari, Ini 15 Tip Daripada Saya


Dell Mengumumkan Pengambilalihan Syarikat Penyimpanan Data EMC Dengan Jumlah Terbesar US$67 Billion

EMC telah menerima tawaran bernilai US$33.15 per syer dimana US$24.05 per syer di dalam bentuk tunai dan selebihnya di dalam bentuk sekuriti yang terikat dengan nilai VMware, pembuat perisian pusat data yang dikawal oleh EMC. Ini bermakna VMware akan kekal di dalam senarai syarikat.

EMC Corporation adalah syarikat korporat multinasional Amerika Syarikat yang menawarkan penyimpanan data, keselamatan informasi, analitik, cloud computing dan lain-lain produk dan perkhidmatan yang membolehkan urusan disimpan, diuruskan, dilindungi dan pengalisaan data.

Ini bermakna EMC menyediakan pusat penyimpanan data untuk syarikat-syarikat teknologi yang besar dan kini dimiliki oleh Dell dengan nilai US$67 billion. Pengambilalihan ini akan memberi kebaikan kepada Dell dengan membantu meningkatkan profilnya di dalam pusat data kerana EMC memegang hampir dua kali ganda saiz pasaran penyimpanan data berbanding Dell sebelum ini.

Pengerusi dan CEO EMC, Joe Tucci telah mengeluarkan kenyataan:

“Gelombang perubahan yang kita lihat sekarang di dalam industiri ini belum pernah terjadi sebelumnya dan, untuk mengemudi perubahan ini, kita mesti mencipta satu syarikat baru untuk era baru.”

Pengambilalihan ini merupakan nilai terbesar yang pernah dilakukan berbanding lima buah pengambilalihan sebelum ini:

LIKE dan FOLLOW Vocket di Facebook serta Instagram


Demam Babi Afrika Dikesan Di Sarawak, Adakah Wabak Ini Ancaman Kepada Manusia?

Demam babi Afrika atau lebih dikenali sebagai Africa Swine Flu (ASF) telah menyerang tiga ladang babi di Sibu, Sarawak. Kes yang melanda tiga ladang ternakan babi di Sarawak ini telah disahkan oleh Makmal Diagnostik Veterinar Sarawak menggunakan Ujian Pantas Tindak balas Berangkai Polimerase (RT-PCR), lapor Utusan Malaysia.

Antara kesan yang dibawa oleh wabak ini adalah masalah ekonomi yang serius sehingga merugikan para petani tempatan. Selain itu ia juga memberi kesan kepada keselamatan makanan.

Menurut laporan media, pihak Jabatan Perkhidmatan Veterinar (JPV) Sarawak telah pun dikerah ke lokasi untuk mengetahui sejauh mana wabak ini menular dan telah mengambil semua tindakan yang perlu untuk membendung penyakit berkenaan daripadanya merebak lebih jauh ke ladang babi yang lain.

Selain daripada Sarawak, kes ini juga sebenarnya sudah ditemui di Thailand dan Indonesia. Memetik laporan Kompas, Kementerian Pertanian Indonesia (Kementan) berkata kes ASF telah ditemui di beberapa bandar atau daerah di Sumatera Utara.

Kebanyakan negara mentakrifkan demam babi Afrika sebagai penyakit pada babi yang sangat menular dan boleh menyebabkan kematian pada babi sehingga 100 peratus dan mengakibatkan kerugian ekonomi yang besar.

Menurut Animal and Plant Health Inspection Service (USDA), demam babi Afrika pada dasarnya bukanlah ancaman kepada kesihatan manusia dan tidak boleh ditularkan daripada babi kepada manusia. Tambahnya lagi, demam babi Afrika adalah penyakit virus yang sangat menular dan membawa maut yang boleh menjejaskan babi domestik atau ternakan serta babi hutan.

ASF sebenarnya sudah ditemui di beberapa negara di seluruh dunia. Wabak yang membawa kesan buruk kepada babi ini telah pun merebak ke Republik Dominican dan Haiti. Selain itu, China, Mongolia dan Vietnam, serta di bahagian Kesatuan Eropah turut merekodkan kes ASF di sana.

Menurut para pakar, ASF telah diklasifikasikan sebagai tidak bahaya kepada manusia, tidak akan menjadi masalah kesihatan awam dan bukanlah penyakit yang boleh berjangkit daripada haiwan kepada manusia (zoonosis).

Buat masa ini tiada vaksin yang diluluskan untuk wabak ini. Namun pencegahan awal dibuat melalui pelaksanaan dasar import dan langkah keselamatan yang sesuai bagi memastikan bahawa babi atau produk babi yang dijangkiti tidak terdedah kepada ASF.

‘Perak juara ternak babi’ – berjaya atasi Sarawak dengan 545,258 ekor babi pada 2019. Untuk bacaan lanjut, klik pautan di bawah.

‘Perak Juara Ternak Babi’ – Berjaya Atasi Sarawak Dengan 545,258 Ekor Babi Pada 2019

Belum Selesai Dengan COVID-19, Kanak-Kanak Di AS Kini Diserang Dengan Penyakit Misteri

Demi Cegah Selsema Babi, China Bina ‘Apartment’ 13 Tingkat Khusus Untuk Babi


Demam Bola Sepak Kembali, Kunjungi Yalla Bola 2022 Dan Menangi Pelbagai Hadiah Menarik

Sebuah pasukan bola sepak tidak mampu untuk memenangi suatu perlawanan tanpa sokongan dan sorakan daripada peminatnya.

Untuk pengetahuan anda, setiap negara mempunyai peminat dan pengikut setianya sendiri, dan setiap negara mempunyai cara tersendiri untuk bersorak, terutamanya dalam bola sepak.

Sebagai contoh, di Malaysia, kita biasa dengar penyokong Harimau Malaya bersorak dengan jeritan ‘Ole! Ole!’ atau jika anda pernah ke stadium kita akan mendengar lagu nyanyian Ultras Malaya.

Tetapi bagi beberapa negara luar, sorakan mereka mungkin berbeza, contohnya Argentina dengan sorakan ‘Vamos!’, atau penyokong Iceland yang terkenal dengan tepukan Viking.

Bagi penyokong Arab pula, terutamanya tuan rumah Piala Dunia 2022 iaitu Qatar, sorakan Yalla! Yalla sering digunakan oleh mereka. Ia bermaksud ‘jom’, ‘mari kita pergi’, atau “cepat” dalam bahasa Arab.

Sempena acara Piala Dunia 2022 yang sedang berlangsung di Qatar kini, peminat berpeluang untuk menikmati sorakan kemenangan dengan menyertai kempen Yalla Bola kat Mamak.

Bagi anda yang mahukan kelainan sepanjang musim demam bola sepak ini, Yalla Bola 2022 akan singgah di beberapa lokasi untuk memeriahkan lagi suasana Piala Dunia 2022.

Di sana nanti, anda bukan sahaja boleh menonton bola, tetapi anda juga berpeluang untuk memenangi pelbagai hadiah, makanan percuma untuk peserta terawal, cabutan bertuah dan bertemu dengan pengacara ternama Hanif Miswan dan bekas pemain bola sepak Malaysia Shahrom Kalam.

Jangan lupa untuk lock jadual anda kerana Yalla Bola 2022 akan berkunjung ke lokasi berikut :

Jadi, tunggu apa lagi? Meriahkan acara Piala Dunia 2022 dengan berkunjung ke acara Yalla Bola dan menangi pelbagai hadiah menarik.


Demam Piala Dunia Telah Bermula, Jom Meriahkan GOAL-DEN Week Di Gamuda Gardens!

Piala Dunia 2022 sudah pun bermula 20 November lalu dan kemeriahan kejohanan 4 tahun sekali ini pastinya terasa di mana-mana sahaja anda berada.

Bagi menyemarakkan lagi semangat Piala Dunia ini, satu karnival hebat, GOAL-DEN Week akan berlangsung di Gamuda Gardens yang pastinya pelbagai aktiviti menarik telah disediakan untuk anda sekeluarga sertai di sana nanti.

Banyak betul aktiviti menarik yang akan berlangsung di sana nanti antaranya tayangan perlawanan Piala Dunia di skrin besar, VR Football untuk anda main bola sepak secara maya, aktiviti Footgolf yang fun dan banyak lagi!

Arca setinggi 8 kaki dengan bendera negara-negara yang bertanding di Piala Dunia akan menjadi centerpiece di karnival ini nanti.

Di sinilah juga tempat untuk anda bergambar bersama-sama keluarga nanti. Barulah ada kenangan Piala Dunia 2022 nak dikenang sama-sama nanti!

Tak tahu nak tengok siaran langsung Piala Dunia di mana? Tidak perlu risau kerana ada boleh bawa keluarga untuk sama-sama tonton live screening di sini! Tempat pun selesa dan luas.

Boleh jerit sekuat hati bila pasukan kegemaran anda jaringkan gol nanti. Tayangan live screening ini akan berlangsung pada jam 11 malam sehingga 1 pagi.

Untuk anda yang mempunyai bakat bermain bola sepak, inilah masanya untuk anda serlahkan bakat anda. Antara aktiviti menarik untuk kaki bola cuba dan mana tahu, anda boleh menang hadiah yang akan ditawarkan nanti.

Yang ini pasti akan jadi antara aktiviti paling mahu dicuba oleh anak-anak. Di sini anak-anak anda boleh bermain VR Football, sesuatu yang jarang-jarang ada di Malaysia tetapi ada di Gamuda Gardens untuk dimainkan sepanjang GOAL-DEN Week!

Pelbagai vendor makanan dan minuman seperti Five Points, Chic & Co, Texas Chicken, Tealive dan Coca-Cola turut akan meriahkan GOAL-DEN Week ini nanti. Dah penat main bola, dapat minum air Tealive atau Coke memang best!

Vendor lain seperti Me & You Perfume, Bau, Wati Global, Gooble & Bits, DECATHLON dan banyak lagi akan turut dibuka untuk anda beli barangan dengan promosi menarik sempena Piala Dunia 2022 ini.

A post shared by Official Repz Your Style (@repzyourstyle)

Selain kemeriahan Piala Dunia, Funky Fest Dance Competition juga bakal berlangsung pada tarikh 17 & 18 Disember di mana pengunjung turut dapat melihat pertandingan tarian oleh penari berbakat dari seluruh Malaysia!

Funky Fest Dance Competition akan menampilkan battle 1 vs 1 dan secara berkumpulan di mana individu dan kumpulan ini akan bersaing antara satu sama yang lain untuk bergelar juara! Jika anda peminat genre hip hop dan K-Pop terutamanya, jemput hadir awal supaya tidak terlepas peluang menonton battle yang pastinya meriah dan sengit!

Jadi lock tarikh hujung minggu anda (10 & 11 dan 17 & 18 Disember 2022) dan join the fun di Gamuda Gardens bermula jam 12 tengah hari. Memang rugi jika peminat bola tegar tidak sampai ke sini nanti. Jumpa anda di sana!


Demam ‘Wakanda Forever Salute’ Merebak Di Kalangan Atlet Kulit Hitam

Penangan filem Black Panther begitu hebat dan masih lagi mendapat sambutan hangat dalam kalangan masyarakat, tidak terkecuali dalam kalangan atlet terkenal dunia. ‘Wakanda Forever Salute’ ini menjadi simbol black power dalam kalangan atlet-atlet berkulit hitam.

Mata permainan kini tidak lagi diraikan dengan tarian kemenangan tetapi dengan melakukan gerakan silang tangan di dada atau lebih dikenali sebagai ‘Wakanda Forever’ dari filem tersebut. Sehingga kini, filem Black Panther berjaya mengaut keuntungan sebanyak $1.1 billion dari seluruh dunia.

Antara atlet yang terawal dalam mempamerkan gerakan ini dalam perlawanan ialah Jesse Lingard dan Paul Pogba, pemain bola sepak Manchester United. Kedua-duanya kelihatan melakukan gerakan tersebut semasa perlawanan menentang Chelsea pada Februari yang lepas.

A post shared by  Jesse 🔱 (@jesselingard) on Feb 25, 2018 at 10:59am PST

Gerakan tersebut kemudian terus tular dalam kalangan permain tenis berkulit hitam seperti Gael Monfil dan Sachia Vickery sebaik sahaja menambah mata permainan dalam perlawanan yang disertai. Atlet-altet ini juga telah memuat naik gambar tersebut di akaun Instagram masing-masing dengan caption dan #wakandaforever.

A post shared by  Gael Monfils (@iamgaelmonfils) on Mar 12, 2018 at 12:10am PDT

Menurut Sachia Vickery sendiri, beliau yang begitu fanatik dengan filem tersebut telahpun menonton sebanyak empat kali dan akan terus menonton filem tersebut selepas ini.

Thank you @bnpparibasopen for a week I’ll never forget ❤ #wakandaforever 🙅🏾♀🙅🏾♀

A post shared by  Sachia Vickery (@sachiavick) on Mar 12, 2018 at 12:57pm PDT

Tidak ketinggalan ahli gusti WWE, Titus O’Niel dan juga pemain rugbi Collins Injera. Jelas sekali begitu kuat pengaruh filem ‘Black Panther’ dalam kalangan ahli sukan.


Demi Anak Autisme, Ibu Ini Sanggup Menukar Cara Hidup

Nota Editor: Kisah ini dikongsikan oleh  Puan Nor Hayati Mohamad Sulaiman yang mempunyai seorang anak penghidap Autisme. Untuk pengetahuan, Autisme adalah gangguan perkembangan neurologi yang menjejaskan perhubungan sosial, komunikasi lisan dan bukan lisan dan mempunyai tingkah laku terhad atau berulang-ulang.

Saya mahu berkongsi cerita tentang anak saya yang disahkan menghidapi Autisme tahap sederhana ke tahap teruk, gangguan komunikasi lisan, kelakuan berulang-ulang (tics), gangguan deria, gangguan tidur, cenderung mencederakan diri dan hiperaktif.

Anak saya bukan budak autistik yang ‘sweet’. Pernah suatu ketika sepupunya dan budak-budak lain takut dengannya. Sekali tantrum boleh berkekalan hingga 2 jam.

Saya nak yang terbaik untuk anak saya. Terapi yang dijalankan oleh pihak kerajaan mempunyai senggang waktu yang agak jauh. Saya mahu yang terbaik untuk anak saya. Lalu saya pergi ke pusat terapi swasta tetapi harganya terlalu mahal. Saya tidak mampu. Keadaan ni menyebabkan saya tertekan.

Sebagai alternatif, saya mencari ilmu. Duit yang ada saya habiskan dengan belajar daripada orang-orang yang berpengalaman dan menghadiri kelas ibu bapa. Saya belajar mengenali keperluan anak saya kerana Autisme ni mempunyai banyak spektrum. Mungkin apa yg berkesan untuk anak orang lain tetapi tidak sesuai untuk anak saya. Saya belajar cara-cara menjalankan terapi di rumah. Saya nekad tukar cara hidup kepada yang lebih aktif.

Saya lupa sebenarnya sayalah calon yang paling sesuai untuk menjadi ahli terapi. Sayalah orang yang memahami kehendaknya walaupun dia tanpa suara. Dahulu saya seorang yang obes. Disebabkan mahu anak berubah, saya tekad untuk turunkan berat badan dan menjalani cara hidup aktif.

Bila saya cergas, setiap minggu saya mampu penuhi waktu bersama anak dengan aktiviti fizikal. Kami berlari jarak jauh, berenang, mendaki dan berkuda. Bila saya meluangkan masa beraktiviti bersama anak saya, saya lihat perubahan yang ketara padanya. Sehinggalah dia mampu berkomunikasi dua hala walaupun sekadar sepatah dua kata.

Nasihat saya, kepada ibubapa terutamanya yang mempunyai anak Autisme, jangan sampai bergolok bergadai berlebihan kerana mahu kejar terapi, mahu beli makanan tambahan atau mahu bawa anak ke rawatan yang tidak tahu keberkesanannya.

Jangan perjudikan wang simpanan untuk usaha yang belum tentu hasilnya. Wang simpanan itu penting untuk masa depan anak syurga ini apabila kita tiada nanti. Kita dalam keadaan terdesak mahu anak sembuh, kita akan buat apa saja tanpa berfikir panjang. Di luar sana ramai orang yang suka menangguk di air yang keruh.

Percayalah Allah kurniakan anak-anak syurga ini kepada kita kerana Dia tahu, kitalah calon ibu bapa yang paling sesuai untuk anak ini. Selain rawatan yang disarankan oleh doktor dan ahli terapi, kitalah terlebih dahulu yang perlu berubah untuk perubahan anak kita. Saya percaya segala usaha kita ada ganjarannya.

LIKE dan FOLLOW Vocket di Facebook serta Instagram


Demi Bantu PKS Dan Tingkatkan Perkhidmatan ‘Delivery’, Revenue Monster Bekerjasama Dengan GrabExpress

Sebuah syarikat teknologi kewangan pembayaran maya Malaysia, Revenue Monster kini telah bekerjasama dengan GrabExpress dalam usaha meningkatkan penyelesaian perkhidmatan penghantaran untuk ribuan perusahaan kecil dan sederhana (PKS).

Kerjasama ini dilihat sebagai satu langkah yang baik untuk beberapa perkara termasuk untuk membantu para PKS dan perusahaan mikro sepanjang tempoh pandemik Covid-19 ini. Difahamkan, Revenue Monster menambah perkhidmatan GrabExpress ke dalam kedai atas talian mereka iaitu à la carte sebagai sebuah lagi penyelesaian penghantaran baharu untuk perkhidmatan tersebut.

Justeru itu, para peniaga kini boleh menggunakan perkhidmatan à la carte untuk menjual barangan secara atas talian serta menggunakan kemudahan GrabExpress untuk penghantaran barangan yang cepat dan selamat. Ketika ini, kemudahan GrabExpress pada perkhidmatan à la carte hanya ditawarkan di beberapa lokasi seperti di Lembah Klang, Pulau Pinang, Johor Bahru dan Kota Kinabalu sahaja.

Menurut Ketua Pegawai Eksekutif Revenue Monster, Amanda Chin berkata à la carte telah merevolusikan proses pendigitalan perniagaan dan ia boleh juga menyelaraskan proses pembayaran dengan 15 kaedah, termasuk semua e-Wallet utama serta kad debit dan kredit.

Secara tidak langsung, kerjasama ini membolehkan pihaknya untuk berhubung dengan lebih ramai pelanggan serta bantu meningkatkan aliran pendapatan mereka.

Sementara itu, baca artikel yang ‘trending’ di The Vocket pada pautan di bawah ini.

Tidak Lagi Perlu Ke Kaunter, Lesen Memandu Boleh Diperbaharui Secara ‘Online’ Mulai 16 Oktober

Tidak Mahu Rugi, H&M Bakal Tutup 250 Cawangan Di Seluruh Dunia

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’


Demi Biayai Kos Rawatan Kanser, Mak Cik Jaja Makanan Di KLIA Ini Raih Perhatian Netizen

Boleh dikatakan banyak taktik yang dilakukan oleh penjaja untuk melariskan barangan jualannya dan kadangkala menggunakan kisah sedih mereka bagi meraih simpati ramai.

Terbaharu, seorang pengguna Twitter @izx2471 telah berkongsi sebuah hantaran di Twitter memaparkan situasi dia didatangi seorang mak cik yang menjual makanan di Lapangan Terbang Kuala Lumpur (KLIA) dan dia telah membeli 2 bekas nasi ayam merah.

While at the airport just now, ada Makcik ni datang tanya nak beli tak nasi rendang ayam, nasi minyak, ayam masak merah. Memula I macam takut la kan. Then after she walk away I nampak bakul hijau tu ada bekas bekas. So I pun panggil balik semula untuk beli. pic.twitter.com/4KGAdlBEmd

Pada awalnya dia tidak mahu membeli tetapi apabila berasa kasihan maka dia pun membeli makanan daripada mak cik tersebut. Apabila ditanya mengapa berniaga, mak cik tersebut menjawab dia mencari wang untuk kos perubatan kansernya.

Perkongsian tersebut telah meraih perhatian orang ramai dan rata-rata netizen berasa tersentuh melihat mak cik tersebut gigih mencari wang untuk membiayai kos rawatannya.

i cant imagineif it was my mom -( https://t.co/M4IxGEq4QL

Please anyone, just help. Its not easy to survive nowadays. Doesn't matter if they try to lie or what, we need to be sincerely help them. https://t.co/j34quCuQJl

— Coppelia ML+ 31 Hari (@CoppeliaML) March 3, 2023

Ya know what gonna happen. This tweet jadi viral. MAB klia2 will take notice.She will be halau and stopped to berniaga at klia2.

Because if one makcik can go around and start selling food without permit in klia2, others will starts too. https://t.co/6EqlokgnjV

Akan tetapi, ada juga mempersoalkan tindakan mak cik tersebut yang menjaja di kawasan KLIA. Malah, segelintir netizen juga berpendapat mak cik terbabit boleh memohon inisiatif untuk meringankan beban.

Menjengah ke ruangan komen, ada juga netizen yang mendakwa dirinya pernah berdepan dengan pengalaman buruk bersama mak cik tersebut apabila mak cik itu menjeling dan memberikan kata-kata kesat apabila tidak membeli.

Sekarang mungkin tak nampak la dia menyumpah seranah sebab dia pakai mask. Kalau zaman 2018/19 before covid tu, mmg dia camtu la. Last week dia ada datang, tapi weols dah tapau luar, so kita decline lah elok elok tapi makcik cik pusing, jeling kitorang macam biji mata nak keluar

Bukan itu sahaja, ada juga yang mengatakan bahawa makanan dibeli telah basi. Walau pun begitu, segelintir netizen berpendapat tidak salah jika ada yang membantu dengan membeli jualan mak cik tersebut.


Demi Buktikan Cinta Kepada Isteri, Lelaki Ini Beli Sebidang Tanah Di Bulan

Anda mungkin pernah mendengar petikan filem di mana seorang lelaki membuktikan cintanya kepada wanita dengan menyebut, “I love you from the moon and back.” Namun, siapa sangka, kata-kata tersebut bukan sekadar ucapan sahaja.

Terbaharu, seorang lelaki bernama Sohaib Ahmed, berasal dari Pakistan telah bertindak membeli sebidang tanah di Bulan untuk dihadiahkan kepada isterinya yang tercinta.

Lelaki berusia 23 tahun tersebut membeli tanah seluas satu ekar di Bulan dengan harga USD$ 45 – bersamaan RM186.00 – melalui Lunar Settlement Initiative (LSI) untuk isterinya, Madhia.

Kebanyakan orang pada mulanya tidak percaya dengan berita ini, persoalan yang bermain di media sosial adalah ; adakah benar kita boleh membeli sebidang tanah di Bulan?

Jawapannya adalah ya, melalui satu sijil rasmi yang dikeluarkan oleh LSI, kelihatan nama Sohaib Amed tertera di sijil tersebut. Sijil itu dikeluarkan sendiri oleh The Lunar Registry yang mempunyai pejabat di kota New York.

Menurut laman web LSI, tanah di Bulan hanya ditawarkan kepada individu atau syarikat bagi membiayai eksplorasi di Bulan. Tambahnya lagi, setelah berjaya memiliki tanah tersebut, pemilik berhak untuk tinggal di tanah tersebut.

Pasangan ini dilaporkan telah berjaya mendapatkan semua dokumen yang dikeluarkan Sea of Vapor Society, termasuk ‘Tuntutan & Akta Berdaftar untuk Harta Lunar.

Rupanya-rupanya, selain Sohaib, beberapa artis Bollywood juga mempunyai nama yang didaftarkan untuk sebidang tanah di Bulan. Shah Rukh Khan juga dilaporkan pernah dihadiahkan sebidang tanah di bulan oleh salah seorang peminatnya.

Untuk bacaan lanjut, klik pautan di bawah.

Isteri Hamil Anak Pertama Selepas 10 Tahun, Irwansyah Sediakan Lif Di Dalam Rumah

Nasib Malang Buat Suami Di Malam Pertama, ‘Isteri’ Yang Dia Kahwini Rupanya Seorang Lelaki


Demi Cantik, Bagaimana Merkuri Berfungsi Ke Atas Kulit Dan Kesan Penggunaannya

Nota Editor: Isu 2 produk Qu Puteh yang mengandungi merkuri telah mendorong Rahman Baco, ahli farmasi dan penulis buku menerangkan bahaya merkuri ke atas pengguna yang mahu cantik segera di Facebook Page miliknya. Dengan izin beliau, kami paparkan semula buat manfaat anda. Ini adalah pendapat beliau berdasarkan pengetahuan dan pengalamannya.

Penggunaan merkuri dalam kosmetik telah diharamkan di Eropah sejak tahun 1976 dan kemudian FDA mengharamkan penggunaannya dalam kosmetik pada tahun 1990.

Pigmentasi ataupun kecerahan warna kulit disebabkan oleh penghasilan melanin. Tompok hitam ataupun kulit gelap boleh disebabkan oleh penghasilan melanin berlebihan oleh sel melanocytes, sel yang berfungsi untuk menghasilkan pigmentasi warna kulit.

Pigmentasi warna kulit ini boleh disebabkan oleh terdedah kepada cahaya matahari berlebihan, proses penuaan (peningkatan umur) dan juga gangguan hormon semasa bersalin ataupun disebabkan oleh pengambilan ubat.

Merkuri ataupun dalam Bahasa Melayu dipanggil ‘raksa’ biasa digunakan dalam produk kosmetik krim pencerah atau pemutih untuk berikan kesan yang segara. Raksa ini bertindak memutihkan kulit dengan menghalang atau melambatkan proses penghasilan melanin yang memberikan warna gelap pada kulit.

Baca: Kos Kosmetik Murah Tapi Kenapa Dijual Mahal? Ini 9 Penyebabnya

Melanin adalah pigmen atau warna coklat yang dihasilkan oleh sel melanocytes di kulit. Melanin ini adalah pelindung semulajadi yang dihasilkan oleh badan untuk melindungi kulit dari sinaran UV Matahari, walaubagaimanapun, penghasilan melanin yang berlebihan menyebab warna kulit menjadi gelap ataupun tidak sekata.

Selain raksa, ada beberapa bahan lain lagi yang berbahaya ataupun beracun biasa digunakan dalam produk kosmetik untuk tujuan memutihkan kulit seperti hidrokuinon dan tretinon. Bahan-bahan pemutih beracun ini biasanya dicampurkan dalam produk kosmetik krim pemutih terutamanya krim malam (Night Cream).

Raksa dalam krim pemutih yang digunakan berulang kali boleh terkumpul di kulit dan kemudiannya menyerap ke dalam badan dan masuk ke salur darah. Raksa mudah diserap oleh badan tetapi sukar untuk disingkirkan atau dikeluarkan.

Apabila raksa ini digunakan dalam krim pemutih, kesan sampingan awal yang boleh terjadi termasuk gatal-gatal, ruam pada kulit, hilang warna kulit (skin discoloration) dan juga parut. Terdedah kepada raksa untuk jangka yang lama membawa kesan yang lebih buruk kepada kesihatan.

WHO memberi amaran penggunaan raksa untuk jangka masa yang lama boleh menyebabkan kerosakan buah pinggang dan gangguan sistem saraf. Raksa yang tinggi dalam badan juga menyebabkan gangguan emosi, tekanan, psikosis dan mengganggu perkembangan otak janin dan juga otak kanak-kanak.

Tanda-tanda keracunan raksa termasuklah ganguan emosi, letih, hilang ingatan, mudah lupa dan sakit kepala. Keracunan raksa ini juga boleh menyebabkan perubahan tingkah laku seperti cepat terasa, kurang keyakinan diri dan kurang selesa semasa bergaul. Raksa yang berlebihan dalam badan menyebabkan gangguan buah pinggang (membranous nephropathy), badan menggigil dan kekejangan otot.

Baca: Mahu Wajah Seperti Angelina Jolie Tanpa Pembedahan Kosmetik? Lihat Ini

KENAPA ADA MERKURI DALAM PRODUK QU PUTEH?

Dua produk Vida Beauty iaitu ‘Qu Puteh Whitening Pro 9’ dan ‘Qu Puteh Whitening UV Block’ disahkan mengandungi merkuri oleh Kementerian Kesihatan Malaysia (KKM) . Selain daripada 2 produk kosmetik ini, Vida Beauty juga mempunyai lebih 33 produk kosmetik lain yang bernotifikasi dengan KKM. Produk Qu Puteh Whitening UV Block masih lagi terdapat dalam sistem notifikasi BPFK dengan nombor NOT151106645K.

Ujian saringan bahan beracun ke atas produk kosmetik adalah ujian rutin yang dijalankan oleh Pusat Kawalan Kualiti, Biro Pengawalan Farmaseutikal Kebangsaan, KKM. Ujian bahan beracun ini termasuklah ujian hidrokuinon, tertinoin, dan juga had logam berat termasuklah merkuri.

Ujian saringan ini dijalankan berdasaran persampelan produk kosmetik di pasaran dan juga berdasarkan aduan yang diterima daripada pengguna. Produk-produk kosmetik seperti krim pemutih dan krim pelansing adalah produk yang berisiko tinggi dicampurkan dengan bahan beracun ini. Oleh itu sampel-sampel produk kategori ini diberikan lebih perhatian untuk diuji.

Dari kajian yang pernah saya jalankan ke atas produk kosmetik semasa bertugas di Pusat Kawalan Kualiti, BPFK, KKM pada tahun 2007 hingga 2011, hampir 8 – 10% daripada 300 produk kosmetik di pasaran Malaysia yang diuji sepanjang tahun didapati positif mengandungi bahan beracun. [Screening of Hydroquinone in Cosmetics Products by QCC in 2006 and 2007 by Rahman Baco et. al.]

Sampel kosmetik yang didapati positif mengandungi bahan beracun pada ujian saringan pertama akan diuji semula oleh penganalisa berbeza untuk mengesahkan keputusannya benar-benar tepat. Apabila keputusan telah disahkan, maklumat produk kosmetik beracun ini akan dikongsikan dengan pihak berkuasa kesihatan negara jiran iaitu Brunei, Singapura, Indonesia dan Thailand untuk tindakan selanjutnya sebelum kenyataan akhbar dikeluarkan.

Sebab itulah, posting-posting di media sosial banyak menggunakkan laporan akhbar daripada negara Brunei yang dikeluarkan lebih awal berbanding Malaysia.

Baca: Start-up Kosmetik Malaysia Terima US$2 Juta Mahu Kembang Pasaran Ke Asia Tenggara

Produk kosmetik mengandungi bahan beracun seperti merkuri yang dikesan dalam 2 produk jenama Qu Puteh ini boleh berlaku kepada mana-mana jenama kosmetik yang lain dan juga pernah terjadi ke atas jenama kosmetik popular yang lain.

Vida Beauty selaku pemegang pendaftaran produk ini telah mendaftarkan produk kosmetik ini mengikut Peraturan-peraturan Kawalan Dadah dan Kosmetik 1984. Produk kosmetik yang telah didaftarkan akan diberikan nombor Notifikasi yang bermula dengan NOT. Sistem Notifikasi produk kosmetik ini memudahkan proses recall (panggil-balik) produk dari pasaran apabila berlaku kejadian seperti ini.

Pihak Vida Beauty diberi masa 72 jam untuk menarik balik 2 produk kosmetik ini daripada pasaran dan mengambil langkah pembendungan yang perlu.

Tidak adil untuk kita menghukum semua produk keluaran Vida Beauty atau jenama Qu Puteh beracun kerana Vida Beauty mempunyai lebih 30 produk kosmetik atas jenama Qu Puteh dan 2 produk tradisional atas jenama PAMOGA yang berdaftar dengan Kementerian Kesihatan Malaysia.

RAHMAN BACO, Pharmacist
Herbal Choice
Your Halal Trusted Pharmacist
#vidabeauty
#quputeh
#pamoga
#herbalchoice

Berikut senarai produk-produk kosmetik yang disahkan mengandungi bahan-bahan beracun yang diharamkan:

1. Khazanah White Pembersih Wajah
2. Gloskin Krim Malam & Siang
3. Reena’s Astringen Lanjutan
4. Skin Desires Deep Whitening Cleansing Milk
5. EETYE Whitening Cream
6. O’Lynn Skin Lightening Cream
7. Hans Beauty Flawless Day Cream
8. Hans Beauty Flawless Night Cream
9. Hans Beauty Treatment Toner
10. AS Beauty Night Cream
11. AS Beauty Day Cream
12. Golden Horse Herbal Milk Lotion
13. Golden Horse Bio C omplex Cream
14. Dermaceutic Spot Cream
15. Dermaceutic Spot Peel Cream
16. Yellow Cream (Krim Ku-Neng)
17. Dnars Magic Gold Foundation
18. SF PROTECT & PERFECT DAY CREAM
19. Sensual Meiji Skin Renewar Cream
20. Acrena Pure Herbal Papaya Soap
21. White Complex
22. SS Pearl Cream
23. SS Vita C Night Repair
24. Cellnex Anti-Sensitive Essence Treatment
25. Natural 99 Night Cream
26. Natural 99 Day Cream
27. SF Beauty Night Cream (Facial)
28. SF Beauty Day Cream (Facial)
29. Aveana Night Revival Cream
30. Blemished Skin Ampoules
31. Golden Horse B&W Cream
32. Felisa Gentle Peeling Solution
33. Krim Malam Rahsia Rimba
34. Eriesya Spa Beauty Cream
35. Natasya Krim Herba
36. Temulawak Whitening Pearl Cream Papaya
37. Ratna Sari Whitening Night Cream
38. ATIKA BEAUTY Renewal Night Cream
39. Chantique – Whitening Night Cream
40. NV Toner Treatment No 1
41. Zara Rejuvenation Cream
42. Natasya Gold Krim Herba
43. De Putih Night Cream
44. BML HB LOTION
45. Yoko Whitening Cream
46. Sensual Whitening Cream
47. Derma-Rx Arbutin-R Cream
48. EZEE SUNBLOCK CREAM
49. MONTAGNE JEUNESSE CHOCOLATE MASQUE
50. Daily Protecting Cream – Joie et Beaute

Senarai penuh produk kosmetik yang diharamkan KKM rujuk di www.bpfk.gov.my

LIKE dan FOLLOW Vocket di Facebook serta Instagram


10 Adab Yang Wajar Kita Ambil Tahu Ketika Melancong Di Luar Negara

Saya terpanggil untuk kongsikan sikit adab-adab yang selalu kita terlupa untuk praktikkan di negara orang. Terdapat beberapa perkara yang kita biasa buat di Malaysia tapi tak boleh buat di negara lain.

Berikut saya kongsikan 10 adab yang boleh kita amalkan bila di luar negara. Sebenarnya ada banyak lagi tapi kita buat yang biasa dan perlu kita lakukan dulu.

Tak semua restoran membenarkan kita bawa makanan dari luar. Jadi kalau anda ada bawa bekal nasi goreng, sambal tumis ke, minta kebenaran dulu. Selain itu, banyak restoran tak izinkan anda order satu pinggan makanan sahaja tapi kongsi berdua. Jadi tanya dulu boleh atau tak, jika tak boleh anda bungkus sahaja dan makan di tempat lain.

Walaupun anda bayar, tak bermakna boleh buat sesuka hati. Patuhi undang-undang GH. Jika dapur tutup jam 11malam jangan lah curi-curi guna. Dan perlahankan suara anda selepas jam 10 malam. Selain itu, kalau anda book bilik untuk 2 orang, jangan lah curi-curi sumbat sampai 3-4 orang. Ini memalukan kalau kantoi.

Baca: Sebelum Tempah Bilik Di AirBnB Baca 11 Panduan Dari Aku, Pemilik Homestay Di UK

3. Kemas meja selepas makan di restoran makanan segera

Di kebanyakkan negara, selepas makan pelanggan mesti kemas meja. Paling kurang angkat pinggan, cawan dan tray, pulangkan ke tempat sepatutnya. Ramai orang Malaysia yang tak buat benda ni. Bukan pengotor cuma rata-rata orang Malaysia tak tahu. Tak apa, sekarang anda dah tahu.

4. Jika anda menginap di dormitory, perlahankan suara

Kesian guest katil sebelah terganggu ketenteraman mereka. Dan yang biasa orang buat ialah, conquer power supply. Janganlah 24 jam guna untuk sendiri saja. Kasi peluang orang lain nak cas barang elektronik mereka pula. Paling mudah, bawa sekali multiple plug, boleh kongsi beramai-ramai.

Saya rasa rakyat Malaysia ramai yang tak tahu. Di negara-negara maju seperti Eropah, Jepun, dan lain-lain membasahkan lantai adalah sangat biadap. Begitu juga dengan membasahkan toilet seat. Jika anda gunakan air untuk beristinjak, gunakan air yang minima dan berhati-hati. Kalau ambil wuduk di singki, janganlah basuh kaki. Gunakanlah kaedah khuf, atau isi air dalam botol dan cuci kaki di luar.

Di Malaysia mungkin tidak beratur itu normal. Tapi jangan dibawa sikap ini ke negara lain. Beraturlah sebelum menaiki pengangkutan awam.

7. Jarak antara kenderaan ketika memandu

Jika anda memandu, pastikan jarak yang selamat dengan kereta depan. Di negara Eropah yang maju, pemandu memastikan jarak mereka selamat.

Yang ini orang perempuan selalu buat. Jika anda melawat ladang bunga, tolong jangan petik atau pijak bunga-bunga yang cantik tu. Kesian bunga tu.

Contohnya jika anda melawat negara bukan Islam, elakkan dari mengutuk atau ‘buat muka’ jika ada yang menawarkan anda daging babi, daging katak, ular atau arak. Anda boleh tolak pelawaan tersebut dengan sopan dan baik. Sila hormati makanan mereka.

10. Elakkan pergaduhan dengan orang tempatan

Apatah lagi merosakkan harta benda di negara tersebut. Sekiranya anda dimarah atau dicabar oleh mereka sebaiknya walk away sahaja dan tak perlu panjangkan cerita. Bila kita di luar negara secara tak langsung kita membawa imej negara.

Baca lagi: 10 Budaya Unik Tentang Jepun Yang Anda Patut Tahu Sebelum Travel Ke Sana


10 Idea Terrarium Yang Menarik Untuk Dibuat

Terrarium. Asing sekali bunyi perkataan ini. Ia bukan berkaitan auditorium atau planetarium. Terrarium adalah sebuah bekas berkaca yang boleh dibuka dan isi di dalamnya terdiri daripada tumbuhan-tumbuhan kecil dan hiasan.

Pertama kali saya tahu tentang terrarium ini adalah sewaktu Yuna Zarai menunjukkan dia sedang menghias sebuah bekas berkaca seperti akuarium kecil. Tapi ia tidak dipenuhkan dengan air.

Ia berlaku sekitar tahun 2012. Waktu itu Yuna sudah ada di Los Angeles, Amerika, dia kongsikannya menerusi Instagram. Kemudian, dia balik ke Malaysia dan buka kedai Tiny Forest di Subang Jaya, Selangor.

Ini adalah antara idea-idea untuk mencipta terrarium anda sendiri.

Nanti saya kongsikan bagaimana untuk membuat terrarium ini. Insha Allah.


23 Tip Tunaikan Umrah Di Mekah Dan Madinah

Nota Editor: Perkongsian ini adalah daripada Maisarah Marzuki yang telah dikongsikan di Facebook beliau. Kami kongsikan semula di sini dengan izin daripada penulis. Semoga ia dapat dijadikan rujukan buat anda yang bakal ke sana.

Disebabkan kawan-kawan banyak tanya “best tak pergi umrah”, “sebelum pergi kau prepare ape eh?”, “okay je ke pergi berdua dengan ayah” dan lain-lain, jadi saya nak share pengalaman dan tips untuk umrah.

Ni pun untuk rujukan saya di masa depan jika ada peluang nak sampai sana lagi in shaa Allah. Yela, Melayu kan mudah lupa. Hehe

Ada beberapa gambar ambik dari Google sebab tak sempat nak bergambar kat sana. Huhu.

1. Okay, biasanya orang yang first time pergi umrah, macam blur sikit dan tak tau nak sediakan apa. So macam saya, saya banyak Google dan tanya orang yang berpengalaman.

Secara asasnya sebelum nak pergi umrah kita kena betulkan dan ikhlaskan niat iaitu betul-betul nak serah kan diri kat Allah dan beribadat all out kat sana.

Dan macam biasa, kena banyak buat solat sunat (hajat , taubat n etc) dan doa banyak-banyak semoga Allah mudahkan semuanya. Oh ya, kat sana solat sunat jenazah tu memang akan ada lepas solat fardhu.

So google lah cara nak buat solat jenazah kalau tak reti key. Dan study juga pasal solat sunat tahiyatul masjid, solat sunat rawatib dan solat jamak.

Masa nak buat umrah, ilmu sangat penting. Jadi rajin-rajinkan diri pergi kursus umrah, tengok youtube / google pasal amali umrah dan kena tahu apa yang dilarang dalam ihram.

Haaa, paling penting, sebelum pergi kena banyak muhasabah diri dan kena belajar sabar, sabar dan sabar. Sebab kat sana kena banyak SABAR!

2. On departure day, pastikan dah siap packing beg awal-awal, gerak awal dan sampai awal. Pastikan kat beg kita ada letak TAG atau RIBEN ke jadi dari jauh dah boleh cam bag memasing (sebab biasanya travel agency akan bagi bag yang sama).

Dan paling penting, pastikan beg memasing dah di-checked in even travel agency suruh kumpul 1 tempat dan dorang akan uruskan. Tapi usha lah dari jauh sama ada bag kita dah check in ke belum. Sebabnya memang ada kes beg tak sampai ke makkah.

Jika korang pergi Makkah dulu (macam saya), nanti akan niat ihram atas flight. Pilot akan umumkan bila boleh niat ihram, biasanya sejam sebelum sampai Jeddah. Tapi mutawwif saya cakap, kalau takut terlajak tidur (takut tak sempat nak niat ihram), boleh niat sebelum tidur tu. Tapi lepas tu kena lah jaga pantang larang dalam ihram.

Bagi lelaki, kalau pergi mekah dulu, pakai lah ihram siap2 dr rumah sebab nanti tak yah menyusahkan diri nak tukar-tukar kat atas flight (sebab toilet memang selalu penuh). JANGAN niat tanpa pakai ihram, sebabnya nanti kena dam! (lelaki tak boleh pakai pakaian berjahit masa ihram).

Haa tu yang penting nya kena banyak study on larangan semasa ihram. Kang tak memasal kena bayar dam kan! hehe

3. Oh ya, nak tambah sikit pasal beg. For hand luggage, saya sarankan letak lah sepersalinan pakaian for precaution. Sebabnya memang ada jemaah yang tak dapat beg yang besar tu.

Dah bila sumbat semua dalam beg besar, dalam hand luggage kosong, jadi bila beg besar tak ada, melopong lah memasing. Tapi tak pe, ingat key word kita, SABAR. Yakin mesti ada hikmahnya kan

Sampai sana, kita kena redha dan terima apa yang Allah nak treat us. Tapi doa sentiasa semoga Allah terima kita dan mudahkan segalanya.

Then lagi 1, tak perlu bawak handbag, just bawak beg sling yg travel agency bagi (biasanya) je. Sebab nya beg tu senang kita nak hangkut memana.

bagi perempuan, tak perlu beratkan beg bawak make up ye. Just bawak lip balm, moisturizer (sebab takut kulit kering) dan lotion. Sapu lotion kat tumit kaki ye, sebab nya nak elak dari merekah.

4. Bagi perempuan, sangat-sangat disarankan niat ihram bersyarat.

Ketika di Makkah,jika sebelum sempat tawaf, atau sedang tawaf haid datang maka secara automatik dia dikira bertahallul maka kita terlepas daripada pantang larang ihram.

So yang perempuan, niat ihram bersyarat sebab kita tak tau mana tau tiba-tiba period datang kan.

5. Saya sampai Makkah petang, masuk bilik, bersihkan diri kemudian siap-siap pergi Masjidil Haram.

First time nak tengok Kaabah, tak tau nak cakap macam mana. Sebak, takut, happy dan kekadang betul ke ni dah sampai Makkah. Tapi sampai sini tenangnya masya Allah.

Kita orang mula buat tawaf saie semua lepas isyak sebab tak nak kelam kabut. Jadi lepas isyak lebih tenang dan boleh buat slow-slow.

Okay biasanya, nak buat umrah yg pertama mutawwif akan guide. So jangan risau, tanya lah mutawwif tu kalau xreti or tak paham pape k.

Masa tawaf kena focus (tak boleh niat nak kejar ayah kat depan lah, takut kena tinggal lah). So that kena pesan awal -awal nak tunggu mana.

Lepas tawaf selit lah memana nak buat solat sunat tawaf (pilih lah tempat yang paling mustajab doa ye). Haa doa lah nangis lah puas-puas ngadu lah ssemua.

Okay, tempat tawaf ada 3. Tingkat bawah sekali, tingkat 2 then tingkat 3. Saya dah cuba tawaf kat 3-3 tempat ni. So far paling best tawaf kat bawah sekali sebab rase dekat sangat dengan Kaabah.

Jika tak nak bersesak sangat, tingkat 2 dan 3 tenang sikit. Tapi kena hati-hati sebabnya ni tempat untuk orang tolak kerusi roda. Biasanya dorang ni main tolak je. Uish kalau terkena kaki orang depan tu, sakit nya masya Allah. Ayah cerita ada mamat ni kaki dia kena wheelchair, berdarah habiss. SO CAREFUL K!

Kat Makkah, perbanyakkan kan buat TAWAF SUNAT. Sebab ada ustaz cakap, amalan ape yang paling terbaik masa kat Makkah is tawaf. Ye lah, tempat lain kita tak da pulak buat tawaf, kat Makkah je yg boleh.

Btw, tengok Kaabah pun dah kira ibadah tau. So kalau penat tak larat nak tawaf or buat pape, tgk Kaabah pun dapat pahala, best kaaann!

Oh ya, lagi 1, kalau nak buat saie, kena tawaf dulu. Tak boleh saie tanpa tawaf.

7. Kat Masjidil Haram ada je tempat berwudhu untuk perempuan. Tapi kekadang ada je laki yang tak paham main masuk je masa kita tengah sibuk amik wudhu. Tapi tak boleh nak buat ape, just SABAR je lah kan.

Tapi kena cek juga tempat tu bersih ke tak, sebab masa saya ambik wudhu ada orang “buang air” plak kat situ. Tu pun kena sabar lagi. Huhu. Mungkin dia tak jumpe toilet (husnuzon).

Ingat, kat sana kena banyak bersangka baik okay.

8. Ok ni contoh kasut/ stokin tawaf dan saie. Boleh je nak pakai stokin tebal, tapi kekadang stokin ni licin dan nanti senang terjatuh.

Macam kasut/ stokin ni, dia ada ‘bintik-bintik’ kat tapak yg membuat tak licin masa nak buat tawaf dan saie.

Macam saya, saya pakai stokin tebal dan pakai kasut/ stokin mcm dalam gambar ni. Biar tebal, sebabnya nak ngelakkan tumit kaki merekah dan rasa sakit.

Sebabnya kat Makkah mmg banyak jalan dan tumit mmg akan rasa sakit. Huhu.

8. Bila malas nak pergi tempat ambik wudhu sebab jauh sangat, boleh le ambik wuduk guna spray ni. Isi lah air zam-zam or air biasa then ambik je lah wuduk kat bucu-bucu masjid or kat memana yang selesa.

Ada akak ni pesan kat saya, isi lah spray tu dengan air zam-zam sebab nya kat Makkah je boleh ambik wuduk dengan air zam-zam. Yelaa kat tempat lain tak ada kan.

9. Kat Makkah ni memang kena pandai menyelit. Dan biasa nya kalau bukan solat fardu, memang campur je laki perempuan.

Ni tempat saya solat sunat tawaf. Memang dah niat nak duduk depan multazam. Masa ni before solat subuh. Tapi nanti nak dekat subuh mmg kena halau lah sebab ni tempat solat lelaki.

10. Okay nampak tak pintu gerbang belakang tu? Itu lah King Fahd Gate.

Saya dan ayah memang guna pintu tu je. Senang. Terus je terus nampak Kaabah.

Oh, saya kan datang dengan ayah, jadi selalu saya gerak sorang atau tak pun janji dengan ayah nak jumpa memana.

Jangan risau nak gerak sorang, just cakap dalam hati in shaa Allah, Allah jaga.

Dan dekat sana kena banyak cakap “In shaa Allah”.
Jangan cakap besar, contohnya “haa mesti jumpa kat sini punya (tanpa sebut in shaa Allah). Nanti Allah murka, habis laa. Hehe.

Boleh beli Al quran untuk wakaf kat kedai-kedai tepi masjid. TApi pastikan Al Quran tu sama dengan apa yang ada dalam masjid. Sebab kalau lain, memang tak kan dibenarkan letak dalam masjid.

12. Untuk shopping kacang, inai, perfume saya prefer kat Makkah lagi.

Inai serbuk boleh beli masa pergi melawat jabal rahmah. Ada orang jual kat tepi-tepi. Lagi murah. Kalau nak beli inai tube, beli kat kedai tepi-tepi jalan kat area MAsjidil Haram. 1 kotak boleh dapat 20 riyal, kat Madinah 30 riyal.

Praktikkan amalam tawar menawar ye kalau beli banyak. Tapi jangan lah tawar sampai tak ada untung pak arab tu. Hehe.

Mesti try ice cream kat Makkah. Sedappp! hehe. Boleh beli dekat kedai-kedai tepi masjid. 3 riyal. Bila nak balik akan ajak ayah makan ice cream dulu. Hehe.

14. Jika rasa nak makan makanan arab yang sedap, boleh cuba kat food court dalam Safwa Tower. Harga agak mahal, tapi makanan tu portion banyak. Boleh makan 2 ke 3 orang. Mesti cuba nasi beriani atau nasi mandy. Sedaaappp

Tapi kalau kebab, saya rasa kat Malaysia lagi sedap. Tapi lain orang lain citarasa kan?

Baca: Simulasi Haji Cilik Bagai Pergi Ke Mekah Betul-Betul

15. Ni pokok kurma. Memula ingat ni pokok kelapa sawit. Haha

Okay biasanya memang jemaah akan dibawa pergi ladang kurma. Kat sini ada jual macam-macam jenis kurma. Tapi paling terkenal KURMA AJWA. Boleh je cuba semua kurma tu, paling penting ambik sebijik then tanya kat dia “halal’? Maksud halal kat depa tu freee. Hehe.

16. Ni contoh kurma ajwa. Gambar kecik sebab ambik dari google.

Sabda Nabi S.A.W, “Barangsiapa yang memakan 7 biji kurma ajwa, maka dia tidak akan terkena racun dan sihir pada hari itu”.

Tempat yang sangat terkenal untuk berdoa supaya dipermudahkan urusan jodoh dan mendapat jodoh yang terbaik. Hehe.

Bau kat ladang ni memang semerbak. Haha. Masa turun tu, tengok bawah masa jalan takut terpijak najis. Sebab biasanya lepas pergi ladang unta, kita akan pergi bermiqat untuk niat umrah. Nanti tak sah plak umrah kalau ada terkena najis kan?

Sesapa nak cuba minum susu unta segar, boleh cuba kat sini.

Sebelum gerak pi Madinah, wajib buat TAWAF WIDA/ WADA iaitu tawaf selamat tinggal. Kalau tak, kena dam. Lepas tawaf wida’ kena banyak jaga tau, tak boleh tengok fon, tak boleh ambik gambar. Selepas tawaf wida jemaah hanya boleh buat solat sunat, kucup Hajar Aswad dan berdoa.

Sampai je Madinah, memang suasana lain sikit dari Makkah (tu korang boleh rasa sendiri nanti) Tapi Masjid Nabawi cantik subhanallah tak tau nak cakap macam manaaaa. Cantik gila!

20. Untuk perempuan, masuk pintu 25 senang. Tapi sebelum masuk, akan ada orang cek bag. Cek je buat muka tak bersalah so tak da lah dorang nak cek lebih-lebih.  Hehe.

Pintu ni senang sebab dekat dengan raudhah semua. Pergh nak masuk raudhah tu mmg kena kental. Tapi doa dan pasang niat nak sampai carpet hijau, dan in shaa Allah, Allah akan permudahkan.

Setiap kali masuk dalam masjid, bagi lah salam kat Rasulullah.

21. Masjid Quba antara masjid paling suci dalam, mengikut turutannya ialah Masjidil Haram (Makkah), Masjid an-Nabawi (Madinah), Masjidil Aqsa (Baitulmuqaddis), Masjid Quba (Madinah).

Masjid Quba disebut di dalam Al-Quran sebagai masjid yang dibangunkan di atas dasar taqwa.

Sabda Nabi S.A,W.,” Sesiapa yang bersuci (mengambil wuduk) di rumahnya kemudian pergi ke masjid Quba’ lalu mendirikan sembahyang di dalamnya, ganjarannya samalah dengan pahala ibadat Umrah.

Tak da sapa nak teman naik sampai atas, jadi kita bergambar dari bawah je lah ye hehe.

23. Haaa, lepas solat fardu mmg depan pintu 25 banyak sangat orang menjual. Tudung memang selambak gitu. Jubah lagi lah 20 riyal je. Tapi jangan terperdaya, murah tapi quality tak ada pun tak best kan.

Sepanjang jalan tu banyak je kedai jubah. Pasal shopping saya tak expert sangat, sebab kurang membeli. Tapi orang kata shopping kat Madinah lagi heaven.

Kalau rasa shopping kat Madinah lagi mahal dari Makkah, jangan merungut. Anggap je kita shopping kat Madinah sebagai tanda menolong orang-orang kat sana yang menghidupkan dan menjaga Masjid Rasulullah. In shaa Allah pahala banyak kat situ amiinn.

Okay sampai sana mesti semua orang akan sibuk nak carik sim card atau wifi untuk hubungi keluarga bagitau dah smapai kan. Ye la, perjalanan jauh, kalau keluarga tak dapat khabar berita dari kte, mesti risau kan?

Jadi sekarang saya nak cerita pasal sim card pula. Nak beli sim card pun kena hati-hati sebab takut kena tipu atau salah faham pasal sim card tu. Ye la kat sana nak comminucate macam payah sikit.

Macam saya, saya beli sim card yang boleh call je sebab saya ni susah nak lekang dengan phone kalau ada internet. Jadi guna wifi hotel je. Kalau sesiapa yang sejenis macam saya, digalakkan beli sim card yang boleh call je. Kalau anda boleh kawal diri silalah beli yang ada internet sekali hehe.

Sy beli sim card ZAIN kat Makkah. 30 riyal untuk call sahaja. Then ayah beli sim kad yang ada internet 70 riyal. Okay yang ni yang kena hati-hati, sebab si penjual tu mula-mula cakap sim card ni boleh call and ada internet.

Kita orang tanya berulang kali, dan dia cakap ‘ya ya ini simkad boleh call dan internet’. Oh penjual tu Bangla/ Pakistan yang dah kerja lama kat Malaysia.

Jadi lepas dah beli sim card saya pun try call ayah. Tapi tak dapat. Then, pergi lah jumpe dia balik ‘ooo ini tara boleh call, boleh internet saja, haha.

Masa tu kena sabar je lah kan. Then ayah terpaksa lah beli lagi 1 sim card yang boleh call jadi that kami boleh communicate.

Haa nak cakap kat sini, orang yang boleh cakap Melayu pun kita boleh salah faham/ putar belit. Apatah lagi orang Arab yang memang kita susah sikit nak paham apa dorang cakap? hehe. Tapi rasanya ada je boleh communicate in English.

On the way nak ke Masjidil Haram, memang akan ada orang beratur minta sedekah. Dekat sana, amalam sedekah memang amat-amat digalakkan.

Tapi yang kalau depa dok beratuq macam ni, bahaya sikit. Sebab kalau bagi sorang, korang kena bagi semua sebabnya dorang akan kejar. Saya kena kejar sampai ke dalam mall okay haha. Nasib my dad my hero tolong selamat kan saya. Hehe.

Okay nak bagitau tips nak sedekah kat depa ni. Kalau kita niat nak sedekah untuk 3 orang, korang boleh sedekah kat 3 orang yang terakhir.

Jadi yang depan-depan tu tak nampak pun korang sedekah sebab depa dok membelakangkan kita kan. Haa jadi tak adalah lah adegan kejar mengejar kat situ. Heh. Boleh beribadat dengan tenang lepas tuu.

Then sedekah lah kat pekerja dalam masjid. Walaupun dorang kerja teruk, tapi gaji dorang sikit. Jadi boleh lah bagi duit sikit untuk depa lapik perut. Bagi 1 riyal pun dorang dah rasa happy dah. Seronok kan bila dapat buat orang happy weee. Haaa, lepas minum air zam zam, sedekah lah sikit kat orang yang angkut tong air zam zam tu okay?

Akhir sekali nak balik ke Malaysia tu, jangan lupa buat Ziarah Wida’ ye. Ucapkan selamat tinggal kat Rasulullah. Wuuu sedeynyaaaaa.

Tapi memang best! Bagi saya best pergi Makkah dulu sebab kat Makkah kena all out then sampai Madinah boleh relax-relax sikit.

Baca lagi: 13 Perkara Menarik Tentang Sikap Orang Arab Saudi Yang Ramai Belum Tahu

LIKE dan FOLLOW Vocket di Facebook serta Instagram


Demi Cari Rezeki Sara 8 Orang Anak, Wanita Ini Sanggup Jual Sayur Hanya Guna Motosikal

Sebagai ibu bapa, pastinya pelbagai usaha sedia dijalankan dalam memastikan anak-anak mendapat pendidikan yang terbaik. Buat keluarga Zaharah yang bertempat di Pasir Puteh, pasangan dengan kurniaan lapan orang anak ini memilih untuk menjalankan beberapa pekerjaan bagi menyara keluarga serta anak-anak mereka.

Semuanya bermula apabila beliau menjalankan bisnes jualan sayur kacang panjang yang ditanam di halaman rumahnya secara kecil-kecilan kepada jiran tetangga di rumahnya.

Bisnes yang dimulakan lapan tahun lalu ini dilihat semakin mendapat tempat di kalangan penduduk kampung selepas beliau meningkatkan jumlah barangan yang terdiri daripada pelbagai sayur-sayuran dan kuih-muih.

Apa yang menarik mengenai bisnes yang dijalankan Puan Zaharah, beliau memilih untuk menggunakan motosikal dan bergerak dari rumah ke rumah membolehkan orang ramai mendapatkan barangan dapur yang segar.

Berjaya mendapatkan harga yang istimewa terus daripada petani membolehkan beliau dapat menawarkan sayur-sayuran segar dengan harga yang rendah kepada para pembeli.

Berdasarkan perkongsian Puan Zaharah, beliau seakan tidak menyangka bisnes yang dijalankan beliau sejak lapan tahun lalu berjaya mendapat respon baik di kawasan sekitar Kampung Telaga Gayong, Taman Kobena, Sri Aman and Jerat Semata.

Orang ramai sekitar kawasan ini juga dikatakan lebih selesa untuk berurusan dengannya khususnya mereka yang tidak dapat ke bandar berikutan ketiadaan kenderaan.

Menurut Puan Zaharah, pendapatan yang diperoleh secara tidak langsung berjaya mengurangkan beban suaminya yang bekerja sebagai penjual ayam di Pasar Jelawat, Bachok.

Siapa sangka hasil kerja keras pasangan suami isteri ini, anak-anaknya berpeluang melanjutkan pelajaran di Universiti Malaysia Sabah (UMS), Universiti Malaysia Perlis (UniMAP) dan Universiti Pendidikan Sultan Idris (UPSI) di Tanjong Malim, Perak.

Semoga keluarga Puan Zaharah terus dikurniakan rezeki dalam usaha untuk membesarkan lapan orang anak-anaknya.

Ikuti juga 20 pengajaran lelaki ini pelajari selepas mengusahakan bisnes kedai makan RM2.

20 Pengajaran Yang Saya Belajar Selepas Usahakan Bisnes Kedai Makan RM2

Jatuh Tak Bangun, 4 Pesanan Berharga Usahawan Di Jepun Kepada Saya


Demi Cegah Selsema Babi, China Bina ‘Apartment’ 13 Tingkat Khusus Untuk Babi

Sebuah syarikat pertanian swasta dari China telah membina kompleks ‘apartment’ khusus untuk babi di lereng Gunung Yaji di selatan Guangxi dan dianggarkan sebagai yang terbesar di dunia.

Dengan berkonsepkan bilik tertutup, ia dibina bagi mencegah risiko wabak selsema babi yang telah membunuh 200 juta individu atau separuh dari populasi dunia sejak 2018.

Ladang ini dijangka bakal menghasilkan 840,000 anak babi setiap tahun. Setiap satu bangunan mempunyai 13 tingkat dan ini menjadikannya sebagai ladang tertinggi di dunia.

“Terdapat banyak kelebihan untuk ternakan bertingkat tinggi,” kata pengurus ladang Xu Jiajing kepada Reuters. “Bangunan ini menjimatkan tenaga dan sumber daya. Walaupun tanahnya tidak besar, ada banyak babi yang dapat dibesarkan di sini. ”

Dianggarkan 30,000 ekor babi bakal diternak mulai akhir tahun ini di kompleks seluas 11 hektar. Sebagai perbandingan, sebuah ladang babi yang besar di utara China biasanya menempatkan 8,000 ekor babi di tanah seluas 13 hektar.

Yangxiang membelanjakan sejumlah 500 juta yuan – dengan rata-rata 16,000 yuan per babi. Jumlah ini tidak termasuk kos mengurus ternakan.

Ladang tradisional yang memelihara babi di satu ruangan sebelum ini mempunyai risiko penularan penyakit yang tinggi. Manakala ladang bertingkat tinggi jenis ini sangat terkawal dan standard keselamatan biosainya mengatasi ladang tradisional, kata Robert Herrmann, pegawai eksekutif firma penganalisis pasaran Mecardo berkata kepada ABC.

Untuk rekod, Yangxiang bukanlah satu-satunya syarikat pertanian China yang mempunyai idea ini. Reuters melaporkan Shenzhen Jinxinnong Technology Co Ltd turut merancang untuk membina dua ladang babi lima tingkat di wilayah Fujian di tenggara China.

Untuk bacaan lanjut, klik pautan di bawah.

Norovirus Pula Serang China, Sejumlah Remaja Tumbang

Pakar Virologi Dari China Dedahkan COVID-19 Berasal Dari Makmal Di Wuhan

Lelaki Di Indonesia Positif COVID-19 Selepas Disuntik Dengan Vaksin ‘Made In China’


Demi Cinta Sejati, Lelaki Ini Sanggup Bina Taj Mahal Mini Buat Arwah Isteri

Seutuh binaan bangunan Taj Mahal yang masih megah terbina di bandar Agra, India sehingga hari ini, begitulah juga lambang kekuatan kuasa cinta Shah Jahan kepada isterinya Mumtaz yang tidak akan pernah terpadam.

Untuk pengetahuan anda, Taj Mahal ini telah dibangunkan oleh Mughal Emperor Shah Jahan untuk dijadikan sebuah makam yang agam dan monumen cinta sejati buat isterinya. Kini ia merupakan salah satu daripada Tujuh Keajaiban Dunia.

Bukan sahaja Shah Jahan, tahukah anda mengenai kisah seorang lelaki di India bernama Faizul Hasan Qadri yang juga membangunkan sebuah monumen cinta Taj Mahal versi mini buat isterinya?

Pada 2011, Faizul Hasan Qadri juga pesara postman mengambil keputusan untuk menghabiskan semua wang simpanannya berserta barang kemas milik isterinya, Taja Mulli Begum demi membangunkan sebuah replika Taj Mahal mini di sebelah rumahnya di perkampungan Kaser Kalan di daerah Uttar Pradesh, India.

Difahamkan, pasangan ini telah berkahwin sejak tahun 1953. Namun sayangnya tidak dikurniakan zuriat. Seperti yang diketahui, anak merupakan pengikat kasih sayang antara suami dan isteri. Seandainya salah seorangnya meninggal dunia, anaklah yang menjadi pengubat rindu kepada pasangan mereka.

Disebabkan tidak dikurniakan zuriat, Taja Mulli mula rasa bimbang seandainya dia meninggal dunia terlebih dahulu, kesetiaan dan rasa cinta daripada Faizul terhadapnya mula pudar. Jadi, dia telah meminta Faizul untuk membangunkan sebuah replika Taj Mahal mini sebagai memperingati simbol cinta mereka berdua.

Separuh nyawa Faizul mula ‘lumpuh’ apabila Taja Mulli disahkan meninggal dunia pada Disember 2011 disebabkan kanser tekak. Faizul meratapi kesedihan dan berjanji untuk melunaskan hajat arwah isterinya itu. Kemudiannya, dia memulakan proses pembinaan monumen itu pada awal tahun 2012.

Impian cinta mereka berdua ini tidak kesampaian. Pembinaan Taj Mahal mini terbengkalai pada 2014 disebabkan Faizul kehabisan modal untuk membeli batu marmar sebagai kemasan yang terakhir bagi monumen ini.

“Monumen cinta ini saya hasilkan sendiri di atas tanah milik saya. Namun, kerja pembinaannya tertangguh disebabkan faktor kekurangan modal. Tambahan pula, kos untuk membeli batu marmarnya juga mahal.”

“Walaupun ada ahli politik tempatan, Akilesh Yadav yang sudi menghulurkan bantuan kewangan, namun saya menolaknya kerana ini merupakan perjanjian dan usaha peribadi saya yang tulus untuk menyemaikan memori cinta saya kepada arwah isteri,” ujar Faizul ketika dihubungi Hindustan Times pada 2015.

Faizul menolak bantuan kewangan tersebut namun sebaliknya dia meminta Yadav menggunakannya untuk membina sebuah sekolah perempuan di hadapan rumahnya. Berikutan itu, Faizul telah mewakafkan 4 bighas (ekar) tanahnya untuk projek pembinaan sekolah perempuan ini.

Sikap Faizul ini dipuji kerana dia tidak mengharapkan bantuan orang lain demi kepuasan impiannya sendiri sebaliknya memberikan keutamaan kepada mereka yang lebih memerlukan.

Malang tidak berbau, Faizul mengalami kemalangan dan dilanggar lari oleh sebuah kenderaan yang tidak dikenal pasti di hadapan rumahnya. Menambah rasa pilu apabila Faizul ditemui oleh Mohammad Aslam, anak saudaranya dalam keadaan terbaring dan berlumuran darah.

Faizul kemudiannya dikejarkan ke sebuah hospital swasta di Aligarh. Ajal dan maut di tangan Tuhan, Faizul disahkan telah meninggal dunia di hospital berkenaan pada pagi hari Jumaat (cara kematian husnul khatimah), 10 November 2018 di usia 83 tahun setelah mengalami kecederaan yang agak serius.

Persis Shah Jahan dan Mumtaz yang dimakamkan di dalam Taj Mahal, Faizul juga meminta Aslam supaya mengebumikan jenazahnya bersebelahan kubur arwah Taja Mulli yang ditempatkan di dalam Taj Mahal mini itu. Sebelum meninggal dunia, Faizul juga meminta Aslam untuk menyiapkan kemasan batu marmar pada monumen tersebut.

“Sekolah perempuan tersebut kini sudah siap sepenuhnya namun sayangnya pak cik saya tidak sempat untuk melihat hasilnya.”

“Saya juga pernah berjanji kepada arwah untuk menyiapkan kemasan terakhir batu marmar pada Taj Mahal mini memandangkan arwah ingin sekali melihat hasilnya persis Taj Mahal yang asal seperti di Agra.”

“Saya akan cuba apa yang termampu sampai ianya siap. Kini kami cuba untuk memakam arwah pak cik Faizul di dalam monumen ini bersebelahan kubur arwah isterinya,” ujar Aslam kepada Hindustan Times pada tahun 2018.

Begitulah kuatnya kuasa cinta Faizul terhadap Taja Mulli yang setia sehingga hujung nyawa persis utuhnya cinta Shah Jahan kepada Mumtaz. Jika ingin membuktikan kesetiaan anda kepada pasangan, usaha seperti mana yang bakal anda tunjukkan?

Berikut merupakan beberapa pautan untuk mengetahui lebih lanjut mengenai Taj Mahal. Jangan lupa klik untuk membacanya.

Taj Mahal Bakal Lanjutkan Waktu Lawatan Sehingga Malam

Inilah Individu Hebat Yang Mewakafkan Masjid Sri Sendayan Di Negeri Sembilan

20 Tips Anda Perlu Tahu Sebelum Melancong Ke India


Demi Cuba Makanan Dalam Pesawat, Lelaki Ini Sanggup Naik 6 Penerbangan Sehari

Mesti anda pernah melihat kenalan atau individu di media sosial yang membuat ‘kerja gila’ ke sesuatu destinasi menaiki kapal terbang untuk ‘day trip’, bukan?

Terbaharu, seorang pengguna TikTok @maellambongasis telah berkongsi sebuah video dimana dia menaiki 6 penerbangan iaitu 2 penerbangan AirAsia dan 4 penerbangan MyAirlines untuk mencuba makanan di dalam penerbangan tersebut.

Replying to @Syukrizzz makan airlines meal in a day!! Let’s go!! #fyp #pov #flight #meal #fypシ #traveller #airasia #myairline #airlinereview

♬ original sound – Mael Lambong Asis – Mael Lambong Asis

Menerusi video tersebut, dia telah mencuba beberapa menu yang disarankan dalam buku menu dalam penerbangan tersebut dan dia tidaklah singgah berjalan-jalan ke destinasi di tuju tetapi hanya sekadar menaiki penerbangan dan nikmati hidangan penerbangan.

Perkongsiannya telah meraih perhatian orang ramai dan rata-rata netizen terkejut kerana dia menaiki penerbangan semata-mata untuk mencuba hidangan di dalam penerbangan tanpa berjalan-jalan ke destinasi yang dituju.

Bukan itu sahaja, para netizen turut mengatakan bahawa dia naik penerbangan seperti menaiki kereta e-hailing dan membuat kapal terbang seperti rumah keduanya.


Demi Cuba Pisang Goreng ‘Biasa’ Yang Viral, Wanita Ini Kongsi Perjalanan Panjang Mendapatkannya

Tular sejak beberapa hari ini apabila seorang anak muda yang mengusahakan perniagaan pisang goreng cheese menjadi tumpuan ramai berikutan gayanya yang sopan serta soft spoken.

Kisahnya bermula apabila terdapat sebuah video beliau yang tular sekaligus menjadi tagline iaitu ‘biasa maksudnya’ yang merujuk kepada jenis-jenis pisang goreng yang ditawarkan. Malah, beberapa pengamal media turut hadir ke gerai beliau selepas mendapat sambutan hangat di kalangan netizen.

♬ original sound – Banana Dibs 🍌 – Banana Dibs 🍌

Berjaya menjadi tumpuan ramai khususnya golongan wanita yang memuji pisang goreng cheese yang ditawarkan sangat enak, terdapat pengguna TikTok yang tampil merakamkan perjalanan panjang beliau dalam usaha untuk mencuba Banana Dibs.

Menerusi perkongsian, dua wanita ini terpaksa menaiki MRT serta berjalan kaki dalam tempoh yang panjang untuk tiba ke Banana Dibs. Bukan itu sahaja, dua wanita ini juga terpaksa beratur panjang bersama pengunjung lain dalam mencuba keenakan pisang goreng yang ditawarkan lelaki ini.

Wanita ini turut berkongsi kegembiraan dapat bergambar bersama pemilik Banana Dibs yang tular serta turut memaklumkan pisang goreng cheese coklat yang dibeli sangat enak dan wajar dicuba.

Perkongsian yang dibuat menerusi platform TikTok ini telah meraih pelbagai respon di kalangan netizen di mana rating beliau mengenai kesedapan pisang goreng cheese yang terbalik antara yang menjadi perhatian. Tidak kurang juga netizen yang berhajat untuk ke tempat makan lain yang tular.

Berdasarkan perkongsian terbaru pemilik Banana Dibs, beliau terpaksa naikkan jumlah bahan mentah utama iaitu pisang daripada 70 kilogram kepada 100 kilogram dan terbaru mencecah 200 kilogram. Beliau juga dikatakan merupakan seorang pelajar dalam bidang penerbangan serta memilih untuk berniaga pisang goreng cheese sementara menantikan peluang dalam bidang yang beliau pelajari.


Demi Dapatkan PS5, Lelaki Ini Sanggup Turunkan Berat Badan Sehingga 10 Kilogram

Ramai yang mengidamkan untuk mendapatkan PlayStation 5 kerana boleh memainkan permainan terkini serta mempunyai prestasi terbaik. Malah, dengan penawaran yang terhad di dalam pasaran pada ketika ini telah menjadikan ia sebagai barang panas yang diburu oleh peminatnya.

Menerusi hantaran seorang pengguna Facebook iaitu Prab Laoharojanaph yang berasal dari Thailand ini, beliau berkongsikan tentang tawaran isterinya yang mahu menghadiahkan konsol PS5 sekiranya berjaya menurunkan berat badan sebanyak 10kg.

Tawaran hadiah yang lumayan yang ditawarkan sudah pasti menjadi dorongan kuat buat suaminya dalam mendapatkan konsol tersebut. Beliau pun menyahut cabaran tersebut dan berjaya memenuhi permintaan isterinya dalam masa empat bulan sahaja.

Beliau juga berjenaka dengan memuat naik gambar selepas berjaya menurunkan berat badan bersama gambar PS5 beliau. Rata-rata netizen mengucapkan tahniah kepada beliau kerana sangat komited dalam menyahut cabaran isterinya.

Setakat ini, masih belum diketahui sama ada beliau sudah menerima hadiah tersebut atau sebaliknya memandangkan konsol tersebut bukan suatu yang mudah untuk didapatkan. Konklusinya, beliau bukan sahaja berkemungkinan menerima konsol yang diminati malahan dapat tubuh badan yang ideal.


Demi Dapatkan Vaksin, Wanita Indonesia Ini Dipenjara Selepas ‘Sanggup’ Guna IC Individu Lain

Sejak mulai Program Imunisasi COVID-19 Kebangsaan dilancarkan pada Februari lalu, dapat dilihat ini program ini berjaya menjemput orang ramai untuk sama-sama memutuskan penularan wabak COVID-19 dengan mendapatkan vaksin. Program yang diperkenalkan ini turut ditawarkan buat individu yang bukan warganegara Malaysia.

Dalam pada itu, lain ceritanya pada kali ini apabila dilaporkan seorang wanita warga Indonesia di Jeli, Kelantan didapati menggunakan kad pengenalan milik wanita warga tempatan semata-mata untuk mendapatkan vaksin.

Difahamkan kes ini terbongkar apabila Nor Athirah yang berasal dari Perak dimaklumkan sudah berjaya mendapatkan dua dos suntikan Sinovac melalui aplikasi MySejahtera pada 7 Julai lalu.

Beliau yang pelik dengan kemas kini yang diterima tampil membuat laporan polis memandangkan beliau masih belum menerima sebarang suntikan vaksin pada ketika itu.

Berdasarkan isu yang berlaku, para netizen nampaknya pelik bagaimana warga Indonesia ini berjaya mendapatkan keterangan penuh kad pengenalan Nor Athirah sehingga berjaya mendaftarkan diri untuk mendapatkan vaksin menggunakan kad pengenalan berbanding penggunaan passport.

Majistret Mohamad Nasrudin Mohamed telah menjatuhkan hukuman kepada Yanik Setia Pratiwi selepas didapati bersalah menggunakan kad pengenalan individu lain di Pusat Pemulihan Dalam Komuniti (PDK) pada 13 Jun dan 4 Julai lepas.

Berdasarkan pertuduhan yang dikenakan, Yanik didakwa atas dua pertuduhan iaitu menggunakan kad pengenalan milik Nor Athirah Zaiki untuk mendapatkan dua suntikan vaksin mengikut Peraturan-peraturan 25(1)(c) Peraturan Pendaftaran Negara 1990 yang memperuntukkan hukuman penjara tiga tahun atau denda sehingga RM20,000 atau kedua-duanya.

Mahkamah turut menjatuhkan hukuman denda sebanyak RM2,000 atau penjara enam bulan jika gagal membayar denda bagi setiap pertuduhan di mana Yanik gagal membayar denda tersebut.

Suaminya Amiruzaman Ab Rahmad yang merupakan warga tempatan turut didenda RM2,000 atau penjara enam bulan jika gagal membayar denda selepas mengaku bersalah atas dua pertuduhan bersubahat dengan isterinya melakukan perbuatan itu di tempat dan masa sama. Walau bagaimanapun, suaminya berjaya menjelaskan denda yang dikenakan.

Dilaporkan sewaktu rayuan, pasangan yang diwakili peguam Asmadi Abu Bakar memohon mahkamah supaya mengenakan hukuman denda paling minimum tanpa pemenjaraan.

Walau bagaimanapun, Timbalan Pendakwa Raya Ho Zee Xing memohon mahkamah menjatuhkan hukuman setimpal agar memberi pengajaran kepada mereka dan orang awam.

Kerajaan Kelantan akui hairan dengan peningkatan jumlah kemasukan kenderaan yang memasuki negeri tersebut beberapa hari sebelum Aidiladha.

Kerajaan Kelantan Hairan Dengan Peningkatan Jumlah Kemasukan Kenderaan Sempena Aidiladha

Selamatkan Keluarga Daripada Lemas, Kumpulan ‘Rider’ GrabFood Ini Berjaya Raih Pujian Netizen


Demi Elakkan Kemalangan, Lelaki Ini Sanggup ‘Escort’ Lori Melelong Dari Bukit Tagar Ke Tanjung Malim

Sudah menjadi tanggungjawab setiap pengguna jalan raya dalam memastikan kenderaan dipandu dengan selamat dalam mengelakkan bahaya atau kemalangan pengguna jalan raya yang lain.

Di sebalik pelbagai tip yang dikongsikan, masih terdapat segelintir pemandu yang mengabaikan aspek keselamatan ini sekaligus mengundang bahaya kepada pemandu lain serta membuatkan mereka yang berada di sekeliling kenderaan berkenaan berada dalam keadaan risau.

Isu ini nampaknya terjadi menerusi situasi yang dirakamkan oleh @tobengshah di mana beliau yang berkongsi video menerusi platform TikTok memperlihatkan situasi pemandu lori yang memandu lori gara-gara mengantuk.

mencemaskan..dari bukit tagar hgga ke t.malim..terpksa escort sebab risau mmbahayakan pemandu2 lain#fypburungantu//

Menerusi video yang dikongsikan, beliau bersama beberapa pemandu kenderaan berat yang lain turut membantu pemandu lori ini dengan mengikut secara dekat dan membunyikan hon bagi mengelakkan pemandu lori tersebut terbabas atau membayakan pemandu lain.

Lebih mengejutkan ramai, beliau memaklumkan turut escort pemandu lori ini dari Bukit Tagar ke Tanjung Malim di mana lori tersebut telah memasuki R&R Tanjung Malim untuk berehat.

Usaha yang dilakukan lelaki ini nyata mendapat pujian daripada para netizen yang berterima kasih atas tindakan beliau yang mahu mengelakkan daripada orang ramai terlibat kemalangan.

Diharapkan isu seperti ini tidak lagi berulang kerana bakal membahayakan pemandu yang lain. Malah, sebelum ini situasi seperti ini turut terjadi kepada pemandu kereta, motosikal dan pelbagai kenderaan lain.

Tular pada minggu lalu apabila Ikon Permotoran Anak Muda membalas respon netizen dilabel sebagai rempit TikTok.

Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung

‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok


Demi Gambar Ikonik, Lelaki Ini Selamba Biarkan Anaknya Rosakkan Karya Kaligrafi Pelukis Terkenal

Sikap kedegilan anak-anak pastinya menguji tahap kesabaran para ibu bapa. Malah, ada segelintir ibu bapa juga sudah malas nak menasihati anak-anak dan membiarkan sahaja mereka terus bersifat degil tidak kira berada di rumah mahupun tempat awam.

Semalam, tular satu rakaman video CCTV yang memaparkan seorang lelaki yang selamba membiarkan anaknya memijak dan merosakkan satu lukisan kaligrafi karya pelukis terkenal, Park Dae Sung yang dipamerkan di salah satu muzium di Korea.

Situasi bertambah geram apabila lelaki itu tidak segan mengambil gambar ‘candid‘ anaknya yang bersuka-ria ‘bermain’ sambil posing secara meniarap di atas karya seni kaligrafi berkenaan yang bernilai ribuan dollar. Rata-rata pengunjung yang hadir ke muzium ketika itu juga berasa geram dan terkejut dengan sikap lelaki berkenaan yang langsung tidak tegas dengan anaknya.

Setelah itu, pihak muzium tampil melakukan pemeriksaan kesemua lukisan yang dipamerkan. Mengejutkan apabila mereka mendapati dakwat pada lukisan kaligrafi Park Dae Sung sudah menjadi kotor. Berikutan itu, mereka memeriksa rakaman CCTV untuk mencari pelakunya.

Mereka berjaya menemui lelaki berkenaan. Apabila ditanya mengapa tidak menghalang anaknya daripada berbuat sedemikian, lelaki itu menjelaskan bahawa dia tidak tahu yang kanak-kanak tidak dibenarkan berada dekat dengan karya seni tersebut kerana tiada papan tanda yang menyatakan arahan tersebut.

Berikutan kes ini mulai tular, Park Dae Sung tampil mengeluarkan kenyataan bahawa beliau tidak akan mengambil apa-apa tindakan untuk menghukum kesalahan yang dilakukan oleh dua-beranak itu. Beliau juga sudah memaafkan mereka dan biarkan sahaja kotoran itu menjadi sebahagian sejarah dalam penghasilan karya kaligrafinya.

“Mereka masih lagi kanak-kanak. Jadi, mereka tidak berhak dihukum. Anak-anak saya pun pernah melakukan hal yang sama tetapi kita sebagai orang tua mesti pantau dan didik mereka,” kata Park Dae Sung ketika ditemu ramah wartawan JTBC.

Amin Idris menangis setelah lihat anaknya buat kejutan panggilan video semasa ‘live’. Klik pautan di bawah untuk membacanya.

Amin Idris Menangis Setelah Lihat Anaknya Buat Kejutan Panggilan Video Semasa ‘Live’

Lelaki Di China Jual Anak Pada Harga RM100,000, Guna Wang Untuk Joli Dengan Isteri Baharu

Sanggup Suap ‘Vape’ Kepada Bayi Dan Rakam, Tindakan Wanita Ini Buat Netizen Berang


Demi Gambar OOTD, Pengunjung Sanggup Rosakkan Bunga LED Di Perlis

Rata-rata kita gemar bergambar sambil menggayakan fesyen Outfit of the Day atau OOTD di tempat awam. Bukan sahaja penting pada busana yang dipakai bahkan latar belakang gambar juga perlu menarik dengan struktur ikonik dan ‘mesra Instagram’.

Demi meraih bilangan likes yang banyak di media sosial, ada juga antara netizen yang sanggup merosakkan harta benda awam hanya untuk kepuasan penghasilan latar belakang gambar OOTD mereka.

Menerusi perkongsian daripada seorang pengguna Twitter @TravelJimat, di mana satu perasaan kecewa telah dizahirkan dengan memuat naik beberapa gambar individu (kredit Mya Zana Hamid)  yang sanggup merosakkan pokok bunga tulip berlampu di Tasoh Lake Resort, Perlis demi mendapatkan kepuasan latar belakang yang cantik dalam penghasilan gambar OOTD mereka.

Sedih tengok manusia yg tak reti pikir nk jaga keindahan yg orang susah payah buat demi kebaikan bersama….sanggup lingkupkan harta benda awam demi kepuasan nk cantikkan ootd hampa😭 pic.twitter.com/AdyVduHeIl

— Travel Jimat (@TravelJimat) January 3, 2021

Gambar dengan background bunga-bungaan terutamanya yang berlampu sememangnya cantik dan pastinya menjadi kegilaan buat para gadis yang sukakan gambar OOTD. Namun, tindakan pengunjung yang menghempaskan badan mereka ke atas bunga tulip berlampu ini demi gambar adalah keterlaluan.

Seharusnya mereka sedar bahawa tindakan tersebut akan menyebabkan kerosakan pada tangkai lampu bunga dan berisiko untuk ia patah. Walaupun ia bukanlah bunga hidup namun keindahan serta kelestarian taman bunga LED ini mesti diutamakan oleh setiap pengunjung.

A post shared by Tasoh Lake Resort (@tasohlakeresort)

Taman bunga tulip berlampu ini merupakan salah satu daya tarikan pelancong yang menginap di Tasoh Lake Resort. Diharap tindakan sebegini tidak menjadi satu ikutan supaya keindahan tempat ini dapat dinikmati bersama.

Dalam perkembangan lain, arca penyu di Melaka ini turut disalahguna dengan ia dijadikan tempat piknik pula oleh pengunjung.

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik

Tidak Kemas Dan Selekeh, Pemakaian Baju Kelawar Selepas Berkahwin Cetus Perdebatan

Risau Jadi Trend Panjat ‘Roundabout Elmina’, Netizen Berang Dengan Sikap Geng Basikal


23,779 Murid Bawah 12 Tahun Dijangkiti COVID-19 Sejak Awal Tahun Ini

Menteri Kesihatan, Datuk Seri Dr. Adham Baba berkata kluster institusi pendidikan meningkat 83.3 peratus menjadikan jumlah keseluruhan bertambah kepada 22 kluster berbanding hanya 12 kluster pada minggu sebelumnya. Untuk rekod, kluster pendidikan menjadi kluster kedua paling tinggi selepas kluster agama yang merekodkan peningkatkan 200 peratus.

Beliau memberitahu media bahawa jumlah keseluruhan murid berusia 12 tahun dan ke bawah yang dijangkiti wabak adalah 23,779 orang. Angka ini membimbangkan kerana sepanjang tahun lalu, hanya 8,369 murid disahkan mengidap wabak COVID-19.

Katanya, bilangan kes yang direkodkan sejak bulan Januari 2021 sehingga kini itu agak besar. Namun kes mudah berjangkit dalam kalangan murid mungkin disebabkan mereka leka mengabaikan prosedur operasi standard (SOP), lapor Utusan Malaysia.

Selain itu, Dr. Adham yang ditemubual media pada majlis sambutan Hari Malaria Sedunia Peringkat Kebangsaan 2021 menambah bahawa pertambahan turut direkodkan dalam kluster komuniti sebanyak 11.1 peratus manakala dua kategori iaitu tempat kerja dan pusat tahanan makin berkurangan.

Secara keseluruhan, Malaysia mempunyai 68 kluster baharu yang direkodkan sejak seminggu lalu menjadikan jumlah kumulatif sebanyak 1,583 kluster telah direkodkan di negara ini.

“Bagi mengekang penularan di institusi pendidikan, saya memohon ibu bapa selain murid yang ada gejala tidak hadir ke sekolah,” kata Adham.

Rakyat AS dilarang ke Malaysia, sifatkan kes COVID-19 di negara ini pada tahap bahaya. Klik pautan di bawah untuk membaca.

Rakyat AS Dilarang Ke Malaysia, Sifatkan Kes COVID-19 Di Negara Ini Berada Di Tahap Bahaya

Tragedi Wabak COVID-19 Di India Semakin Parah, Media Sosial Kini Dipenuhi Jeritan Minta Tolong


Demi Kelangsungan Hidup, Lelaki Malaysia Ini Cuba Jual Buah Pinggang Di Singapura

Selalunya kita dengar berita mengenai penjualan organ berlaku di luar negara di mana penjual organ itu terpaksa berbuat sedemikian untuk mendapatkan sejumlah wang yang besar.

Baru-baru ini seorang pengguna TikTok dari Malaysia menggemparkan netizen apabila dia berkongsi perkembangannya pergi ke Singapura untuk menjual buah pinggang demi kelangsungan hidup.

Alhamdulillah dh ada buyer..semoge semua baik2 shj.. #fypシ #ramadhan2023 #malaysia #johor #singapore #rezeki #jualbuahpinggang

Bagaimanapun selepas membuat pemeriksaan lanjut, doktor mendapati buah pinggang lelaki itu tidak sesuai untuk digunakan kerana dia merupakan seorang perokok tegar dan ada kemungkinan buah pinggang itu akan mendatangkan masalah kepada ‘pembelinya’ pada masa hadapan.

Oleh sebab itu ‘pembelinya’ menawarkan harga yang lebih murah (SGD30,000/~RM99,756) daripada harga pasaran semasa, SGD60,000-SGD100,000 (~RM199,512-RM332,520) dan dia menolak tawaran yang jauh lebih murah itu.

Dalam satu videonya yang terbaharu, dia menjelaskan keputusan dibuat itu bukanlah sebab dia ‘pemalas’ dan tidak berusaha seperti didakwa oleh segelintir netizen. Sebaliknya jawatan yang pernah dipegangnya dahulu, sebagai seorang ketua pegawai eksekutif telah menyebabkan banyak majikan takut dan kurang yakin untuk mengambilnya kerja bagi jawatan yang lebih rendah daripada kelayakkannya.

Netizen yang menonton video-video yang dikongsikan mendoakan lelaki itu dipermudahkan urusan dan dapat mengatasi masalah yang membelenggunya pada ketika ini.


Demi Kelangsungan Perniagaan, Hotel 5 Bintang Di Melaka Ini Jual Nasi Bajet Serendah RM2

Umum mengetahui, banyak hotel yang ditutup kerana mengalami kerugian sepanjang COVID-19. Lantaran itu, pihak pengusaha hotel hadir dengan inisiatif kreatif untuk menjana pendapatan agar hotel mereka dapat bertahan.

Terbaharu, Hotel Hatten di Melaka yang bertaraf 5 bintang ini telah mula menjual makanan hotel mereka di jalanan secara pandu lalu dan juga secara penghantaran ke rumah sepanjang Perintah Kawalan Pergerakan (PKP) dilaksanakan.

Disediakan oleh tukang masak hotel, nasi bajet serendah RM2 dijual oleh Hotel Hatten hadir dengan nasi putih beserta ayam atau ikan dan sayur-sayuran.. Menurut ketua tukang masak hotel, Badrol Hisham Mohd Ali mengatakan bahawa inisiatif ini dijalankan kerana tiada pelanggan di hotel dan restoran turut ditutup.

Selain mahu menjana pendapatan untuk hotel, pihaknya juga berharap penjualan nasi bajet ini dapat membantu ramai orang mendapatkan makanan dengan harga murah serta sedikit sebanyak menggembirakan ramai orang. Terbaiklah Hotel Hatten! Ada yang sudah mencuba nasi bajet Hotel Hatten ini?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Tidak Mahu Pekerja Hilang Kerja, Pengusaha Hotel Ini ‘Turun Padang’ Jual Makanan Serendah RM3

Industri Pelancongan ‘Tenat’, 204 Syarikat Perhotelan Dan Resort Gulung Tikar?

Pemandu Pelancong Tempatan Luah Perasaan Hilang Punca Pendapatan Kesan COVID-19


Tindakan Ini Demi Kelangsungan Proton Agar Tidak Terkubur

Pada 24 Mei 2016, negara kita dikejutkan dengan berita pengumuman Zhejiang Geely Holding Group, yang memiliki Geely Automobile berpusat di Hong Kong akan membeli saham Proton Holdings Berhad sebanyak 49.9%. Baki 50.1% masih akan dimiliki oleh DRB-Hicom.

Geely sekaligus akan memiliki saham Lotus sebanyak 51% manakala baki 49% akan dimiliki oleh Etika Automotive Sdn Bhd.

Sebelum ini Geely telah membeli Volvo Cars yang berpusat di Sweden daripada Ford Motor Co pada 2010. Kemudian pada 2012, Geely telah membeli pula The London Taxi Company (LTC) (dulu dikenali sebagai Manganese Bronze Holdings), pengeluar teksi hitam (London black taxicabs) yang popular di kota London.

Rekod kejayaan Geely memang membanggakan apabila berjaya membawa Volvo kembali mendapat keuntungan dan kini sedang membangunkan semula LTC.

Selama ini, Geely membuat keuntungan melalui penjualan kereta keluaran sendiri di bawah pelbagai jenama seperti Emgrand, Englon, Gleagle, Shanghai Maple dan juga van dan motosikal. Geely juga sejak 2009 memiliki syarikat transmisi yang berpusat di Australia.

Li Shufu, selaku pemilik Geely adalah seorang usahawan cemerlang yang berjaya membuat jualan Geely Group sebanyak 1.3 juta unit untuk tahun kewangan 2016. Geely berazam untuk menjadikan kereta Proton nombor satu di Asia Tenggara.

Beliau mengingatkan saya kepada Lee Iacocca yang menyelamatkan Ford dan Chrysler, Jack Welch yang menyelamatkan GM dan Carlos Ghosn yang menyelamatkan Renault.

Oleh itu, harapan tinggi diletakkan ke atas beliau untuk membawa Proton kembali mendapat keuntungan dan juga untuk memasuki pasaran China.

Apatah lagi Proton sehingga kini masih gagal untuk tembusi pasaran negara China yang sangat luas sejak kegagalan usahasama dengan Youngman.

Berita ini mendapat reaksi berbeza dan bercanggah dikalangan rakyat. Mantan Perdana Menteri Malaysia, Tun Dr Mahathir Mohamad menganggap Proton bukan lagi kereta nasional dan bukan lagi milik negara ini.

Khabarnya, Tun Dr Mahathir juga pernah berusaha untuk bekerjasama dengan Geely sebelum ini tetapi mungkin tidak melibatkan penjualan saham Proton.

Walaupun saham majoriti masih dimiliki oleh DRB-Hicom, kuasa pengurusan akan diserahkan kepada Geely manakala pengedaran masih dikuasai oleh Proton Edar Sdn Bhd, anak syarikat DRB-Hicom.

Ini mengingatkan saya kepada pembelian saham Ferrari sebanyak 50% oleh Fiat satu ketika dulu di mana kuasa pengurusan Ferrari beralih kepada Fiat.

Satu lumrah dalam dunia automotif apabila jenama ataupun legasi sesebuah kereta kekal walaupun pemilikan telah berubah. Volvo kini milik Geely. Begitu juga dengan Jaguar Land Rover kini dimiliki oleh Tata Motors di India.

VW di Germany selain Volkswagen, memiliki Audi, Bentley, Bugatti, Lamborghini, Porsche, SEAT, Škoda dan motosikal Ducati dan kenderaan komersial MAN dan Scania.

General Motors (GM) memiliki Chevrolet, Buick, GMC, Cadillac, Holden, HSV, Opel, Vauxhall tetapi berikutan kebankrapannya pada 1 June 2009, telah melupuskan jenama Pontiac, Saturn, Hummer dan menjual Saab. Kemudian ia distruktur semula oleh kerajaan US. Hatta GM pun pernah bankrap, apatah lagi masalah yang dihadapi oleh Proton.

Pencarian rakan kongsi untuk Proton telah lama bermula sejak berpisah dengan Mitsubishi dan menjadi agresif melalui rundingan dengan VW sejak lebih sedekad lalu.

SEAT dan Škoda telah dirujuk sebagai contoh terbaik untuk kekal bersaing dalam dunia automotif. Pemilikan pengeluar kereta besar dapat memberikan perkongsian teknologi, economies of scale dan juga pasaran yang lebih besar.

SEAT dahulunya juga merupakan projek kereta nasional Spain. Begitu juga Škoda yang asalnya swasta pernah dimiliki oleh kerajaan Czech Republic.

Hasil pemindahan teknologi daripada VW melalui perkongsian platform (shared platform) dan perlencanaan (rebadging), kedua-dua pengeluar berjaya kekal dalam dunia automatif dan kekal menjadi ‘kereta nasional’ di negara masing-masing.

Namun begitu, apakah maksud sebenar ‘kereta nasional’? Turki beberapa tahun lepas telah membeli paten satu model kereta Saab untuk projek kereta nasional mereka. Tujuan Turki ialah memperkasakan industri automotif negara. Ini tidak banyak beza dengan alasan penubuhan Proton.

Berita penutupan kilang Holden di Australia telah mengejutkan rakyat dan menyebabkan ramai kehilangan pekerjaan. Walaupun Holden bukan projek kereta nasional tetapi ramai rakyat Australia sudah menganggapnya identiti mereka dan penutupan kilang pengeluaran tempatan adalah satu tamparan buat mereka.

Pasaran automotif Australia juga terlalu liberal dimana pelbagai jenama kereta boleh dijual disana termasuklah Proton. Namun begitu, industri automotif di Australia menjadi malap sejak penutupan kilang Ford. Hanya kilang Toyota sahaja yang kekal kini.

Penutupan kilang tempatan adalah satu perkara yang paling ditakuti dan diharapkan Proton tidak menerima nasib yang sama seperti Holden.

Demi kelangsungan Proton supaya tidak berkubur seperti Saab di Sweden, kebergantungan kepada pengeluar kereta besar memang tidak dapat dielakkan.

Cuma persoalannya adakah penjualan saham kepada Geely pilihan terbaik berbanding sekadar usahasama?


Demi Kelansungan Hidup, Syafie Naswip Kongsi Cabaran Sepanjang Jadi ‘Rider’ Semasa PKP

Disebabkan penularan COVID-19, ramai rakyat marhaen macam kita ini tengah susah kerana kehilangan sumber pendapatan. Pelakon terkenal seperti Syafie Naswip pun terjejas sebab banyak ‘job’ yang kena cancel. Akan tetapi, Syafie Naswip selamba sahaja pilih untuk jadi rider foodpanda sebab nak survive. Nak hidup lah katakan!

Tapi kan, jadi rider ini banyak cabaran nak kena hadap, lagi-lagi time bulan Ramadan ini. Kalau anda nak tau macam mana pahit manisnya bekerja sebagai seorang rider ini, jom kita tengok video Syafie Naswip kongsi pengalaman dia jadi rider foodpanda!

Menarik kan cerita Syafie Naswip ini? Ada buat anda rasa nak jadi rider foodpanda juga tak?

Selalunya apabila bulan Ramadan, kita mesti nak balik kampung berbuka dengan family kan? Tapi disebabkan tengah PKP, dan kita ini bukanlah golongan kayangan, macam mana nak rentas negeri jumpa family kan?

Jangan risau! Dengan app foodpanda, anda sudah boleh order untuk yang tersayang walaupun mereka tinggal di negeri lain. Selepas itu, anda video call lah sambil berbuka macam Syafie Naswip buat dalam video itu. At least, hilang lah sikit rindu itu bila tengok family tersenyum sebab anda buat surprise hantar makanan favourite mereka, bukan?

Lagi pun, banyak fadhilatnya kalau kita bagi makan untuk orang buka puasa tau! Lagi-lagi di bulan Ramadan ini yang keistimewaanya lebih dari bulan-bulan yang lain. Jadi apa tunggu lagi? Jom kita order untuk yang tersayang sekarang!

Sementara itu, kami kongsikan beberapa kisah rakyat marhaen yang menjadi ‘rider’ pada pautan di bawah ini.

Redah Hujan Lebat Demi Menghantar Pesanan, Usaha Murni ‘Rider’ Ini Dapat Penghargaan McDonalds

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup